Ale Si Nàwɔ Abi Ðe Ðaseɖiɖidɔa Me—Lɛta Nyuiwo Ŋɔŋlɔ\nGBE BUBU Abbey Abua Abui Acholi Adza Afrikaans Ahanta Akha Albanian Altai Alur Amharic Arabic Argentina Tokunɔgbe Armenian Assamese Ateso Attié Aukan Australia Tokunɔgbe Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Bété Cambodian Catalan Cebuano Changana (Mozambique) Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Croatian Czech Damara Dangme Danish Dayak Ngaju Digor Douala Drehu Dutch Edo Efik Esan Estonian Eŋlisi Eʋegbe Fante Faroese Fijian Finnish Fon Frafra France Tokunɔgbe Franse Ga Galician Garifuna Georgian German Germany Tokunɔgbe Gitonga Gokana Greek Greenlandic Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (Ɣi) Huastec (San Luis Potosi) Hungarian Hunsrik Iban Ibanag Ibinda Icelandic Idoma Igbo Igede Iloko Indonesian Isoko Italian Italy Tokunɔgbe Japan Tokunɔgbe Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kenya Tokunɔgbe Khana Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Manyawa Mapudungun Marathi Marshallese Mauritian Creole Maya Mazatec (Huautla) Mbunda Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Punjabi (Shahmukhi) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yoruba Zande Zapotec (Isthmus) Zapotec (Lachiguiri) Zulu\nNU SI TA WÒLE VEVIE: Korintotɔwo ƒe agbalẽ gbãtɔ nye lɛta 14 siwo apostolo Paulo ŋlɔ tsɔ de dzi ƒo na ehati Kristotɔwo la dometɔ ɖeka. Lɛtaŋɔŋlɔ ate ŋu ana mɔnukpɔkpɔ eŋlɔlaa be wòatia nya siwo wòazã nyuie, eye ame si wòŋlɔe na hã ate ŋu anɔ exlẽm edziedzi. Lɛtaŋɔŋlɔ nye mɔ nyui aɖe si dzi ame ato aɖi ɖase na ƒometɔwo kple ame nyanyɛwo. Enye mɔ nyui aɖe si dzi míato aɖi ɖase na ame siwo míate ŋu aƒo nu na ŋkume kple ŋkume o hã. Le kpɔɖeŋu me, ɖewohĩ ame aɖe tsɔ ɖe le nyaa me gake metɔna o. Esesẽ be míake ɖe ame aɖewo ŋu le míaƒe anyigbamamawo me elabe wole aƒe gã siwo nu agbonudzɔlawo nɔna me, nuto siwo ŋu wotɔ kpɔ ɖo hede agbo enu la me alo teƒe siwo tso abo. Nu kawoe wòle be wòanɔ susu me na mí vevietɔ ne míele lɛta ŋlɔm na ame aɖe si míenya o?\nŊlɔ nya si nàgblɔ ne èdo go amea ŋkume kple ŋkume. Ðe ɖokuiwò nu nàtsɔ adze egɔme, eye nàgblɔ susu si tae nèle lɛtaa ŋlɔm eme nakɔ. Ðewohĩ àte ŋu abia nya aɖe si ana amea nabu tame eye nàhe eƒe susu ayi míaƒe nyatakakadzraɖoƒea. Azɔ ƒo nu tso aƒe me Biblia nusɔsrɔ̃ ƒe ɖoɖoa ŋu, alo nàŋlɔ tanya siwo dze le agbalẽ siwo míetsɔ srɔ̃a nu kple amewo me dometɔ aɖe ɖe lɛtaa me. Àte ŋu atsɔ kadodogbalẽvi, amekpegbalẽvi alo trakt aɖe akpe ɖe lɛtaa ŋu\nNenɔ kpuie. Ne wò lɛtaa didi fũu akpa la, exexlẽ ati amea eye wòaɖe asi le eŋu.—Kpɔ lɛtaŋɔŋlɔ ƒe kpɔɖeŋu\nXlẽe to eme nàɖɔ vodadawo ɖo, eye nàkpɔ egbɔ be nuŋɔŋlɔawo dze nyuie. Nyaawo nedze to, ɖɔ ŋu ɖo eye nyaawo nade dzi ƒo. Kpɔ egbɔ be yetu stamp si tututu hiã la agbalẽkotokua dzi


Bileam Ƒe Tedzia Ƒo Nu | Biblia Me Ŋutinya\nÈSE tedzi aɖe wòle nu ƒom kpɔa? Ðewohĩ àgblɔ be: ‘Ao, lãwo mete ŋu ƒoa nu o.’ Gake Biblia gblɔ be tedzi aɖe ƒo nu. Na míakpɔ alesi wòdzɔe la ɖa.\nEsusɔ vie Israel-viwo nage ɖe Kanaan-nyigba dzi. Balak, Moab-fia la le Israel-viwo vɔ̃m. Eyata edɔ ame ɖo ɖe ŋutsu zazɛ̃ aɖe, si ŋkɔe nye Bileam la be wòava ƒo fi ade Israel-viwo. Balak do ŋugbe be yeatsɔ ga gbogbo aɖe na Bileam, eyata Bileam lia eƒe tedzi hedze mɔ yina ɖe Balak gbɔ.\nYehowa medi be Bileam naƒo fi ade Yeƒe dukɔ la o. Eyata edɔ mawudɔla aɖe, si lé yi legbee aɖe ɖe asi la be wòatsi tre ɖe mɔa dzi be Bileam magayi o. Bileam mete ŋu le mawudɔla la kpɔm o, gake eƒe tedzia ya le ekpɔm. Eyata tedzi la le agbagba dzem be yeatrɔ adzo le mawudɔla la gbɔ, eye mlɔeba la, tedzi la tsyɔ akɔ ɖe mɔa dzi. Bileam do dziku ŋutɔ, eye wòtsɔ ati ƒo tedzi la.\nEye Yehowa na Bileam ƒe tedzi la ƒo nu nɛ. Tedzi la bia be: ‘Nukae mewɔ na wò hafi nèle ƒoyem?’\nBileam gblɔ be: ‘Èna be meɖi tsukunɔ. Ne yi ɖe wòle asinye la, ne mewu wò!’\nTedzi la bia be: ‘Ðe mewɔ nusia ɖe ŋuwò kpɔa?’\nBileam ɖo ŋu be: ‘Ao.’\nTete Yehowa na Bileam kpɔ mawudɔla, si lé yi ɖe asi le mɔa dzi la. Mawudɔla la bia be: ‘Nukatae nèƒo wò tedzia? Meva xe mɔ na wò, elabena mele be nàyi aɖaƒo fi ade Israel o. Ne wò tedzi la ɖe metrɔ ɖa le ŋunye o la, mawu wò, gake nyemawu wò tedzia ya o.’\nBileam gblɔ be: ‘Mewɔ nuvɔ̃. Nyemenya be ètsi tre ɖe mɔa dzi o.’ Mawudɔla la ɖe mɔ na Bileam wòdzo, eye Bileam yi ɖe Balak gbɔ. Egadi kokoko be yeaƒo fi ade Israel, gake Yehowa na wòyra Israel zi etɔ̃ sɔŋ boŋ.\nMose IV, 21:21-35; 22:1-40; 23:1-30; 24:1-25.


Ƒe 2014 Ƒe Sia Ƒe Takpekpea Ŋuti Nyatakakawo | Yehowa Ðasefowo\nGBE BUBU Afrikaans Albanian Amharic Arabic Armenian Azerbaijani Basque Bulgarian Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Haitian Creole Hiligaynon Hungarian Iloko Indonesian Italian Japanese Kabyle Kinyarwanda Kirundi Kongo Korean Krio Lithuanian Malagasy Malay Malayalam Ndebele (Zimbabwe) Norwegian Oromo Ossetian Papiamento (Aruba) Polish Portuguese Portuguese (Portugal) Punjabi Romanian Russian Sepedi Serbian Serbian (Roman) Sesotho (Lesotho) Setswana Sinhala Slovak Slovenian Spanish Swahili Swedish Tagalog Tahitian Tajiki Tamil Tarascan Telugu Tigrinya Tlapanec Totonac Turkish Tzeltal Tzotzil Ukrainian Umbundu Urdu Uzbek Valencian Xhosa Zapotec (Isthmus) Zulu\nƑe 2014 Ƒe Sia Ƒe Takpekpea Ŋuti Nyatakakawo\nFiaɖuƒea Le Dzi Ðum Ƒe 100 Ye Nye Esia!\nLe October 4, 2014 la, ame 19,000 aɖewo kpe ta hena Gbetakpɔxɔ Biblia Kple Trakt Habɔbɔ si le Pennsylvania ƒe ƒe sia ƒe takpekpe 130 lia ƒe wɔnawo. Wɔnawo yi edzi le Yehowa Ðasefo ƒe Takpexɔ si le Jersey City si le New Jersey le United States (États-Unis) eye ame bubuwo hã kpɔ wɔnaa to videokadodowo dzi le teƒe bubuwo.\nYehowa Ðasefowo ƒe Dɔdzikpɔha me tɔ Mark Sanderson ye nɔ zi me na wɔnaa. Nɔviŋutsu Sanderson gblɔ le wɔnaa ƒe gɔmedzedze be kpekpe ɖedzesi aɖe ŋutɔe ƒe sia me ƒe takpekpea nye elabena míele Mesia Fiaɖuƒea ɖoɖo anyi ƒe ƒe 100 lia ɖum.\nNɔviŋutsu Sanderson dzro nu ɖedzesi etɔ̃ siwo Fiaɖuƒea wɔ le ƒe 100 siawo me:\nFiaɖuƒea na be woɖe gbeƒã le xexea me godoo. Yehowa yra eƒe amewo wole gbeƒã ɖem Fiaɖuƒe ŋuti nya nyuia kutrikukutɔe. Togbɔ be gbeƒãɖela akpe ʋɛ aɖewo koe míenye le ƒe 1914 me hã la, fifia míeva sɔ gbɔ wu ame miliɔn enyi le ƒe 2014 ƒe subɔsubɔƒea me. Míayi edzi anɔ gbeƒã ɖem dzonɔamemetɔe va se ɖe esime Yehowa nagblɔ be dɔa wu enu.\nFiaɖuƒea kpɔ eteviwo ƒe ƒuƒoƒoa ta. Subɔsubɔhakplɔlawo kple dziɖuɖuwo tsi tre ɖe mí Yehowa Ðasefowo ŋu vevie, eye wodze agbagba gɔ̃ hã be yewoaɖe Yehowa Ðasefowo ɖa. Ke hã Yehowa kpɔ esubɔlawo ƒe ƒuƒoƒoa ta. Ale si míeɖu dzi le senya geɖewo me, siwo dometɔ aɖewo va eme le United States ƒe Ʋɔnudrɔ̃ƒe Kɔkɔtɔ kple Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒe la ɖo kpe edzi be Yehowa yi edzi le mía ta kpɔm va se ɖe fifia.\nFiaɖuƒea ƒo ame ƒomevi vovovowo nu ƒu wowɔ ɖeka. Mawu Fiaɖuƒea na ame ƒomevi vovovowo, siwo nye dukɔ kple gbegbɔgblɔ vovovowo me tɔwo va wɔ ɖeka, ekpe ɖe wo ŋu woɖu kuxi gbogbo aɖewo dzi eye wova zu tadeagulawo ƒe ƒuƒoƒo wɔɖeka. Nɔviŋutsu Sanderson gblɔ be: “Esia nye nukunu si Yehowa Mawu ɖeka ko ate ŋu awɔ.” Ete gbe ɖe edzi be bubu gã aɖee wònye na vavalawo katã be woakpɔ gome le ƒe sia ƒe takpekpe ɖedzesi sia me.\nNye Yehowa Xɔlɔ̃ Videowo.\nÐeviwo ƒe video siawo siwo míelɔ̃a kpɔkpɔ ƒe eve aɖewoe nye esia la ŋue wɔna ƒe akpa si kplɔe ɖo ku ɖo. Gbã la, Nɔviŋutsu Sanderson he susu yi video aɖe si me wobia gbe ɖevi siwo tso xexea me ƒe akpa vovovowo le la dzi. Ðeviawo ƒe dzimenyawo gbɔgblɔ faa kple ale si woda akpe ɖe nu siwo wosrɔ̃ le video mawo me ta la wɔ dɔ ɖe vavalawo dzi.\nAzɔ woɖe ɖeviwo ƒe video yeye aɖe vavalawo kpɔ. Eƒe tanyae nye “Yehowa Akpe Ðe Ŋuwò Be Màvɔ̃ O.” Miniti 12 ƒe video sia kpe ɖe vavalawo ŋu wosrɔ̃ nu vevi aɖe tso Israel-nyɔnuvi si lé dzi ɖe ƒo heƒo nu tso Yehowa ŋu na Naaman srɔ̃ la ŋu. (2 Fiawo 5:1-14) Woda video sia ɖe jw.org dzi le Dzoɖa, October 6, 2014 eye wòle gbe 20 kple edzivɔwo me.\nNɔviŋutsu Sanderson ɖe gbeƒã dɔwɔnu yeye sia si wɔa dɔ le asitelefon kple kɔmpiutawo dzi. Wotrɔ asi le dɔwɔnu sia ŋu be wòakpe ɖe Yehowa Ðasefo siwo di be yewoasrɔ̃ gbe bubuwo atsɔ akeke yewoƒe subɔsubɔdɔa ɖe enu la ŋu. Nya kple nyagbe 4,000 kple edzivɔwo kple gbegbɔgblɔ 18 ye le dɔwɔnua dzi. Wole ɖoɖo wɔm be woatsɔ nya kple nyagbe bubuwo, ɖaseɖinya siwo míazã le gbeƒãɖeɖedɔa me kple nu bubuwo akpe dɔwɔnua dzi nuwo.\nVavalawo gli kple dzidzɔ esi woɖe gbeƒã internet dzi television yeye si Yehowa Ðasefowo ɖe ɖe go. Ele dɔ wɔm le Eŋlisigbe ɖeɖe ko me gbɔ. Televisiondɔwɔƒe sia le míaƒe dɔwɔƒegã si le Brooklyn le New York le United States. Woanɔ míaƒe videowo, hadzidziwo kple Biblia xexlẽ ƒe dramawo ƒom le television sia dzi. Gakpe ɖe eŋu la, woanɔ ɣleti sia ɣleti ƒe ɖoɖo aɖe si dzi Dɔdzikpɔha me tɔ ɖeka alo woƒe kɔmitiawo dometɔ ɖeka ƒe kpeɖeŋutɔ aɖe kpɔ la wɔm.\nNɔviŋutsu Sanderson na vavalawo kpɔ ɖoɖo sia ƒe gbãtɔ me wɔna aɖewo. Nɔviŋutsu Stephen Lett si nye Dɔdzikpɔha me tɔe kpɔ televisiondziwɔna sia dzi. Woɖe dɔ siwo gbegbe televisiondɔwɔƒe yeye sia ɖoɖo lɔ ɖe eme le televisiondziwɔna sia me. JW Nyakakadɔwɔƒea dze dɔ gɔme le October 6, 2014 eye woate ŋu akpɔe le tv.jw.org dzi.\n“Fiaɖuƒea Xɔ Ƒe 100 Vɔ.”\nDɔdzikpɔhaa me tɔ Samuel Herd ye nye nyameɖela le video aɖe si ku ɖe ale si Mawu Fiaɖuƒea kpe ɖe mía ŋu vivivi míekeke ta hebi ɖe gbeƒãɖeɖedɔa me ŋu la me. Míaƒe ŋutinyamenudzɔdzɔwo, wɔwɔfiawo kple nuteƒekpɔkpɔ siwo gbeƒãɖela siwo nye Ðasefowo ƒe gbogbo aɖewoe nye ema dometɔ aɖewo gblɔ hã le video sia me. Wohe susu yi míaƒe dɔwɔna siwo dometɔ aɖee nye “Xexemewɔwɔ Ƒe Fotoɖeɖefia” wɔwɔ kple ale si woɖee fia ame gbogbo aɖewo la dzi le video sia me. Wogahe susu yi ale si wozã agbaƒomɔ̃wo, ɖaseɖigbalẽviwo kple ʋu siwo tame nyasemɔ̃ le kpakple gbeƒãɖeɖe ƒe gbɔlɔlɔwo le gbeƒãɖeɖedɔa me; kple suku vovovo siwo woɖo be woatsɔ ana hehe mí le gbeƒãɖeɖedɔa me hã dzi.\nVi kae wòɖena na mí ne míede ŋugble tso nu siwo Fiaɖuƒea wɔ le eƒe ƒe 100 gbãtɔ siwo va yi me? Enana be míekana ɖe edzi be nu ŋutɔŋutɔe Fiaɖuƒea nye eye wònana be míekpɔa mɔ na nu siwo wòava wɔ le etsɔme la vevie.\nHadzidzi Siwo Míazã Le Tadeagu Me.\nDɔdzikpɔhaa me tɔ David Splane na dzi dzɔ vavalawo katã esi wòna wonya be wowɔ ɖoɖo be woagbugbɔ asi atrɔ le míaƒe hadzigbalẽ Midzi Ha Na Yehowa ŋu. Eƒe akpa anɔ pɛpɛpɛ abe Xexe Yeye Gɔmeɖeɖe Biblia tɔ ene, eye woasi klosalotsi mawo ke ɖe eya hã ŋu. Ale si woɖoe be woazã dɔwɔnu adodoe sia atsɔ awɔ míaƒe hadzigbalẽa ɖee fia be míedea asixɔxɔ gã aɖe hadzidzi ŋu le míaƒe tadeagu me.\nNɔviŋutsu Splane ɖe gbeƒãe hã be woatsɔ ha yeye ʋɛ aɖewo akpe hadzigbalẽa me hawo. Gake mehiã be míala va se ɖe esime woɖe hadzigbalẽ si ŋu wotrɔ asi le la ɖe go hafi míadze ha yeyeawo dzidzi gɔme o. Ne wonya wu ɖe nu ko la, woadae ɖe jw.org/ee.\nWodzi ha yeyeawo dometɔ etɔ̃ siwo Betel-ƒomea srɔ̃ le kwasiɖa ma me do ŋgɔ la le ƒe sia ƒe ƒe takpekpe sia me. Nɔviŋutsu Splane xɔ ŋgɔ na hadziha wodzi ha yeye si ƒe tanyae nye “Fiaɖuƒea Le Dzi Ðum—Neva Dzro!” Wokpa ha sia etɔxɛe le esi Fiaɖuƒea xɔ ƒe 100 ta. Esi hadzihaa dzi ha vɔ la, vavalawo hã kpe ɖe wo ŋuti wogadzi ɖekae. Esi wɔna yi edzi va ɖo afi aɖe la, hadziha kple vavalawo gadzi ha yeye bubu si ƒe tanyae nye “Na Dzi Nanɔ Mía Ƒo.”\nWokpɔ video aɖe si me Dɔdzikpɔha me tɔ Gerrit Lösch bia gbe nɔviŋutsu etɔ̃ aɖewo kple wo srɔ̃wo le, ame siawo subɔ le Betel ƒe gbogbo aɖewo. Wogblɔ tɔtrɔ vovovo siwo teƒe wokpɔ le ƒe geɖe siwo va yi me, siwo ɖo kpe edzi be Mawu ƒe amewo le zɔ dzi. Nɔviŋutsu Lösch gblɔ be Biblia gblɔ hakplɔɖoɖowo ƒe nyonyo ɖe edzi wu sia ɖi eye wòde dzi ƒo na vavalawo katã be woayi edzi anɔ zɔ ɖem kple Yehowa ƒe habɔbɔa.—Yesaya 60:17.\n“Kpɔɖeŋuwo Kple Nuawo Ŋutɔŋutɔ.”\nNɔviŋutsu Splane ƒo nuƒo aɖe si me wòɖe nu si tae míegahea susu yia kpɔɖeŋuwo kple nuawo ŋutɔŋutɔwo ƒe gɔmesese dzi enuenu le míaƒe agbalẽwo me abe tsã ene o la me.\nTsã la, míegblɔna be nuteƒewɔla siwo ŋu woƒo nu tsoe le Biblia me la le tsitre ɖi na Kristotɔwo ƒe hatsotso aɖewo le míaƒe ŋkekea me. Nenema ke míebu Biblia me nudzɔdzɔ geɖewo be wonye nyagblɔɖi siwo ku ɖe Mawu ƒe ame siwo li egbea ŋu. Enye nyateƒe be nu siawo sɔsrɔ̃ wɔa dɔ ɖe ame dzi ŋutɔ. Ke nu ka tae womegalɔ̃a nuƒoƒo tso kpɔɖeŋuwo kple nu siwo wole tsitre ɖi na ŋu boo le míaƒe agbalẽwo me fifia o?\nŊɔŋlɔawo ɖee fia be amewo kple nudzɔdzɔ siwo ŋu woƒo nu tsoe le Biblia me la dometɔ aɖewo nye kpɔɖeŋu na nu siwo ava va eme le mɔ si lolo wu nu. Ne Biblia na wòdze kɔtɛe be kadodo aɖe le Mawu subɔla siwo nɔ anyi le blema kple Mawu subɔla siwo li egbea dome la, míexɔnɛ kple alɔ eve. Nɔviŋutsu Splane gblɔ be: “Gake ne Biblia mena wòdze kɔtɛe o la, míezia ɖoɖoe.” Ele be míaƒo asa na agbagbadzedze be míadi gɔmesese tsitotsito na Biblia me ŋutinya me nu ɖe sia ɖe. Gawu la, ne míeva vu ɖe kpɔɖeŋuwo kple nu siwo wole tsitre ɖi na didi ŋu akpa la, míaƒe susu ava dzo le gbe sia gbe nufiame siwo le Biblia me ŋutinyawo me na mí siwo aɖe vi na mí boŋ la dzi, eɖanye dziƒoyiyi ƒe mɔkpɔkpɔe le mía si loo alo anyigbadzinɔnɔ ƒe mɔkpɔkpɔe le mía si o.—Romatɔwo 15:4. *\n“Àyi Edzi Anɔ ‘Ŋudzɔa’?”\nNɔviŋutsu Lett ye ƒo nuƒo sia. Eɖɔ míaƒe susu ɖo le ale si míese Yesu ƒe lododo si ku ɖe ɖetugbui leaƒe ewoawo ŋu gɔme ŋu. (Mateo 25:1-13) Ale si míese lododo sia gɔme fifiae nye esi: Ŋugbetɔsrɔ̃ lae nye Yesu, ɖetugbui leaƒeawoe nye Yesu yomedzela amesiaminawo. (Luka 5:34, 35; 2 Korintotɔwo 11:2) Lododoa ku ɖe ŋkeke mamlɛ siwo awu enu le xaxa gã me la ŋu. Esi Yesu ƒo nu tso ɖetugbui leaƒe atɔ̃ siwo nye bometsilawo ŋu la, mefia be ɖe wònɔ gbɔgblɔm be eyomedzela amesiamina gbogbo aɖewo mawɔ nuteƒe o eye wòahiã be woaɖɔli wo o. Ke boŋ ɖe wole nu xlɔ̃m wo vevie. Abe ale si ɖetugbui atɔ̃ nye aɖaŋudzelawo eye atɔ̃ hã nye bometsilawo ene la, ekpo ɖe amesiamina ɖe sia ɖe gbɔ be wòatiae be yeanye ame si le ŋudzɔ hele dzadzraɖoɖi alo anye nuteƒemawɔla.\nEsi míedi be míaƒo asa na agbagbadzedze be míadi gɔmesese tsitotsito na Biblia me ŋutinya me nu ɖe sia ɖe ta la, mehiã be míadze agbagba be míakpɔ nu si lododo sia me nya ɖe sia ɖe fia le nyagblɔɖi me o. Ke boŋ ehiã be míasrɔ̃ nu vevi aɖe tso lododo sia me. Míeɖanye amesiaminawo loo alo “alẽ bubuwo” o, agba le mí katã dzi be míana míaƒe kekeli naklẽ eye ‘míanɔ ŋudzɔ.’ (Yohanes 10:16; Marko 13:37; Mateo 5:16) Ame aɖeke mate ŋu awɔ nuteƒe na Mawu ɖe mía nu o. Ele be mí katã ‘míatia agbe’ to ŋudzɔnɔnɔ kple gbeƒãɖeɖedɔa wɔwɔ madzudzɔmadzudzɔe me.—5 Mose 30:19.\n“Talentowo Ŋuti Lododoa.”\nDɔdzikpɔhaa me tɔ Anthony Morris ye ƒo nuƒo si kplɔe ɖo, ekpe ɖe nyaselawo ŋu wose talentowo ŋuti lododoa me ɖeɖe si ŋu wotrɔ asi le la gɔme. (Mateo 25:14-30) Míese egɔme egbea be aƒetɔ (Yesu) si le lododoa me aɖo eteƒe na eƒe kluviwo (eyomedzela amesiamina wɔnuteƒe siwo le anyigba) le etsɔme ne eva kplɔ wo be woaɖanɔ agbe le dziƒo. Esi Yesu gblɔ nu si adzɔ ɖe “kluvi vɔ̃ɖi kuviatɔ” dzi la, menye ɖe wònɔ egblɔm ɖi be ye yomedzela amesiamina gbogbo aɖewo mawɔ nuteƒe o. Ke boŋ ɖe wònɔ nu xlɔ̃m amesiaminawo be woado vevie dɔa eye woaƒo asa na nuwɔwɔ abe kluvi vɔ̃ɖia ene.\nNu vevi kae míate ŋu asrɔ̃ tso lododo sia me? Aƒetɔ si le lododoa me la tsɔ nu xɔasi aɖe de asi na eƒe kluviwo. Nenema ke Yesu hã tsɔ nu xɔasi aɖe de asi na eyomedzelawo, eyae nye be woaɖe gbeƒã ahawɔ nusrɔ̃lawo. Ele mɔ kpɔm be mí katã míado vevie nu le gbeƒãɖeɖedɔa me le míaƒe nɔnɔmewo nu. Nɔviŋutsu Morris kafu vavalawo ɖe ale si wole Fiaɖuƒedɔwo wɔm dzonɔamemetɔe ta.\n“Ame Kae Adze Mawu Ƒe Amewo Dzi Kpuie?”\nEsiae nye wɔnaa ƒe nuƒo mamlɛtɔ ƒe tanya. Dɔdzikpɔha me tɔ Geoffrey Jackson ye ƒo nuƒo wɔdɔɖeamedzi sia. Nɔviŋutsu Jackson ƒo nu tso ale si Gog si tso Magog adze Mawu ƒe amewo dzi le etsɔme la ŋu.—Ezekiel 38:14-23.\nTsã la, míeɖea nu me be Gog nye ŋkɔ bubu si woyɔna na Satana Abosam esime wonyae le dziƒo. Gake Nɔviŋutsu Jackson he susu yi nyabiase vovovo siwo ku ɖe numeɖeɖe sia ŋu dzi. Le kpɔɖeŋu me, Yehowa gblɔe ɖi be ne woɖu Gog dzi la, Yehowa atsɔ Gog ana “xe ƒonu ɖe sia ɖe ƒomevi kple gbemelãwo woaɖu.” (Ezekiel 39:4) Yehowa gblɔe ɖi hã be “woaɖi Gog kple eƒe ameha blibo la” ɖe anyigba dzi. (Ezekiel 39:11) Gake aleke nu siawo ate ŋu adzɔ ɖe gbɔgbɔmenuwɔwɔ dzi? Biblia gblɔ be woade Satana aʋli me ƒe akpe ɖeka, ke menye be gbemelãwo aɖui alo woaɖii o. (Nyaɖeɖefia 20:1, 2) Gawu la, le ƒe akpe ɖeka la ƒe nuwuwu la, woaɖe Satana le aʋli me eye “wòayi aɖaflu dukɔ siwo le anyigba la ƒe dzogoe eneawo dzi, siwo nye Gog kple Magog.” (Nyaɖeɖefia 20:7, 8) Edze ƒãa be Satana mate ŋu aflu Gog nenye be eya ŋutɔe ganye Gog la o.\nNɔviŋutsu Jackson ɖe eme be Gog si tso Magog si ŋu woƒo nu tsoe le Ezekiel ƒe nyagblɔɖia me la mate ŋu anye Satana o, ke boŋ anye dukɔwo ƒe ƒuƒoƒo aɖe si atso ɖe Mawu ƒe amewo ŋu le etsɔmee. Anɔ eme be Gog ƒe amedzidzedze la ke koe ganye “dziehefia” kple “anyigbadzifiawo” ƒe amedzidzedzea.—Daniel 11:40, 44, 45; Nyaɖeɖefia 17:12-14; 19:19.\nAme kae nye “dziehefia”? Ðeko míalala akpɔe. Nu ka kee wòaɖanye o, edo ŋusẽ míaƒe xɔse ŋutɔ be ale si míese etsɔmenudzɔdzɔ siawo gɔme la yi edzi le kɔkɔm ɖe edzi esi ŋkekea le aƒe tum. Míele vɔvɔ̃m na ale si woadze Mawu ƒe amewo dzi la o, elabe míenyae be ne Gog si tso Magog dze mía dzi la, woaɖu edzi ahatsrɔ̃e ɖa keŋkeŋ, evɔ mí Mawu ƒe amewo ya míanɔ anyi tegbee. *\nNɔviŋutsu Sanderson ɖe gbeƒãe be wota New World Translation kotokumetɔ. Eye wole Biblia ƒe odio hã wɔm, eye ame vovovowoe axlẽ bibliameme vovovoawo ƒe nyawo. Míanɔ Biblia ƒe odio siawo dam ɖe jw.org vivivi, adze egɔme tso Mateo ƒe agbalẽa dzi.\nNɔviŋutsu Sanderson ɖe gbeƒãe be ƒe 2015 ƒe mawunyakpukpuiae nye Psalmo 106:1: “Mida akpe na Yehowa, elabena eya amea nyo.” Ede dzi ƒo na vavalawo katã be woanɔ mɔnu dim anɔ akpe dam na Mawu gbe sia gbe.\nHa si wodzi tsɔ kpã wɔnae nye ha yeye etɔ̃lia si ƒe tanyae nye, “Ŋkɔwòe Nye Yehowa.” Dɔdzikpɔhaa me tɔ adreawo katã kpe ɖe hadzihaa ŋu wodzi ha sia eye vavalawo katã hã kpe asi ɖe wo ŋu wodzi ha vivi sia ɖekae tsɔ ƒo wɔna ɖedzesi sia ta wòsɔ nyuie!\n^ mm. 22 Wotu nuƒo sia kple eve siwo kplɔe ɖo la ɖe nyati siwo adze le March 15, 2015 ƒe Gbetakpɔxɔ me la dzi.\n^ mm. 30 Wotu nuƒo sia ɖe nyati si adze le May 15, 2015 ƒe Gbetakpɔxɔ me la dzi.\nSinima Si Tu Amewo Ƒe Xɔse Ðo La Xɔ Ƒe 100\nƑe sia mee ‘Xexemewɔwɔ ƒe Fotoɖeɖefia’ ƒe gbãtɔ la xɔ ƒe 100. Enye sinima si ŋu wotrɔ asi le be wòana amewo naxɔe ase be Mawu ƒe Nyae Biblia nye.\nƑe Sia Ƒe Takpekpea Ŋu Nya Veviwo—October 2014


Ale Si Nàwɔ Akpɔ Dzidzɔ Le Wò Dɔdeasi Yeyea Me | Gbetakpɔxɔ Nusɔsrɔ̃\n“Mawu menye madzɔmadzɔtɔ, be wòaŋlɔ miaƒe dɔwɔwɔ kple lɔlɔ̃ si mieɖe fia le eƒe ŋkɔ la ta . . . la be o.”—HEB. 6:10.\n1-3. Susu siwo tae ɣeyiɣiawo katã ƒe subɔlawo ƒe dɔdeasiwo tea ŋu trɔna la dometɔ aɖewo ɖe?\nROBERT kple srɔ̃a, Mary Jo, gblɔ be: “Míenɔ dutanyanyuigbɔgblɔdɔa wɔm ƒe 21 sɔŋ, eye míenɔ dzidzɔ kpɔm ale gbegbe, kasia, eva hiã be míakpɔ mía dzila enea katã dzi le tsitsi ta. Enye dzidzɔ na mí be míele be lém na wo. Ke hã, esime wòva hiã be míaʋu adzo le teƒe si ŋu míaƒe dzi ku ɖo vevie la, ete ɖe mía dzi ŋutɔ.”\n2 William kple srɔ̃a, Terrie, gblɔ be: “Esi míeva nya be míaƒe lãmesẽ maɖe mɔ na mí be míagbugbɔ ayi míaƒe dɔdeasia dzi o la, míefa avi. Togbɔ be míedi vevie be míawɔ subɔsubɔdɔ na Yehowa le duta hã, míagate ŋu awɔe o.”\n3 Aleksey gblɔ be: “Míenyae be tsitretsiɖeŋulawo di be yewoatu alɔdzedɔwɔƒe si menɔ subɔsubɔm le la. Ke hã, esi esia dzɔ eye wòhiã be míadzo le Betel la, metɔtɔ.”\n4. Biabia kawo me míadzro le nyati sia me?\n4 Tsɔ kpe ɖe nu siwo me nɔvi siawo to ŋu la, Betel-ƒomea me tɔ akpe geɖe kple nɔvi bubu siwo hã xɔ dɔdeasi yeyewo la ƒe nuteƒekpɔkpɔwo li. * Ate ŋu ate ɖe nɔviŋutsu kple nɔvinyɔnu wɔnuteƒe siawo dzi ŋutɔ be woaɖe asi le dɔdeasi si wolɔ̃ vevie la ŋu. Nu kae ate ŋu akpe ɖe wo ŋu be woatrɔ ɖe woƒe nɔnɔme yeyea ŋu nyuie? Aleke nàte ŋu akpe asi ɖe wo ŋu? Biabia siawo ƒe ŋuɖoɖowo ate ŋu akpe ɖe mí katã ŋu ne nuwo trɔ le míaƒe agbe me.\nALE SI NÀWƆ AKPƆ DZIDZEDZE NE NUWO TRƆ LE WÒ AGBE ME\nNe eva hiã be ɣeyiɣiawo katã ƒe subɔlawo naɖe asi le woƒe dɔdeasia ŋu la, nu ka tae esia ate ŋu ate ɖe wo dzi vevie? (Kpɔ memama 5 lia) *\n5. Ne míaƒe subɔsubɔ dɔdeasi trɔ la, aleke esia ate ŋu akpɔ ŋusẽ ɖe mía dzi?\n5 Míeɖale subɔsubɔm le gbeadzi alo le Betel o, anɔ eme be míeva lɔ̃ amewo kple teƒe si míele subɔsubɔm le la gɔ̃ hã vevie. Nenye be le susu aɖe ta, eva hiã be míaɖe asi le dɔdeasi ma ŋu la, esia ate ŋu ana míatɔtɔ. Míesusua ame siwo míegblẽ ɖe megbe la vevie, eye míetsia dzimaɖi le wo ta, vevietɔ, nenye be yometiti ye wɔe be míeɖe asi le míaƒe dɔdeasia ŋu. (Mat. 10:23; 2 Kor. 11:28, 29) Azɔ hã, ne míexɔ dɔdeasi yeye, alo míetrɔ yi aƒe gɔ̃ hã la, ehiãna zi geɖe be míatrɔ ɖe dekɔnu vovovowo ŋu, le míawo ŋutɔwo mía de gɔ̃ hã. Robert kple Mary Jo gblɔ be: “Míawo ŋutɔwo míaƒe dekɔnuwo va zu nu yeye na mí wòle be míasrɔ̃, eye ele be míagasrɔ̃ gbeƒãɖeɖe le mía degbea gɔ̃ hã me. Míeva zu amedzrowo le míawo ŋutɔwo mía de.” Nɔvi aɖewo siwo xɔ dɔdeasi yeye la va kpɔ wo ɖokuiwo le gakuxi siwo womenɔ mɔ kpɔm na kura o la me. Wotsi dzimaɖi, wose le wo ɖokuiwo me be yewomele dedie o, eye dzi ɖe le wo ƒo. Nu kae ate ŋu akpe ɖe wo ŋu?\nEle vevie be míate ɖe Yehowa ŋu kplikplikpli eye míaɖo ŋu ɖe eŋu (Kpɔ memama 6-7 lia) *\n6. Nu kae míawɔ be míakpɔtɔ anɔ Yehowa ŋu kplikplikpli?\n6 Yi edzi nànɔ Yehowa ŋu kplikplikpli. (Yak. 4:8) Aleke míate ŋu awɔ esiae? Míakpɔtɔ anɔ Yehowa ŋu kplikplikpli ne míeka ɖe eyama dzi be ‘esea míaƒe gbedodoɖawo.’ (Ps. 65:2) Psalmo 62:8 gblɔ be: “Mitrɔ miaƒe dzi ƒo ɖe eŋkume.” Yehowa ate ŋu “awɔ nu siwo míebiana alo nu siwo vaa míaƒe susu me la na mí wòagbɔ eŋu sãsãsã.” (Ef. 3:20) Menye nu siwo míedo gbe ɖa biae la ɖeɖe koe wòwɔna na mí o. Ate ŋu awɔ nu siwo míele mɔ kpɔm na o la na mí wòagbɔ nu sia nu si anya va susu me na mí la ta sãsãsã atsɔ akpɔ míaƒe kuxiawo gbɔ na mí.\n7. (a) Nu kae akpe ɖe mía ŋu be míakpɔtɔ anɔ Yehowa ŋu kplikplikpli? (b) Le Hebritɔwo 6:10-12 ƒe nya nu la, ne míeyi edzi le Yehowa subɔm nuteƒewɔwɔtɔe la, nu kae ado tso eme?\n7 Hafi nàkpɔtɔ anɔ Yehowa ŋu kplikplikpli la, ele be nàyi edzi anɔ Ŋɔŋlɔawo xlẽm gbe sia gbe eye nànɔ ŋugble dem le wo ŋu. Nɔviŋutsu aɖe si wɔ dutanyanyuigbɔgblɔdɔa va yi la gblɔ be: “Lé ƒometadedeagu ƒe ɖoɖoa me ɖe asi eye nɔ kpekpeawo dzram ɖo edziedzi, abe ale si ko nèwɔnɛ le wò dɔdeasi xoxoa me ene.” Azɔ hã, yi edzi nàƒo ɖokuiwò ɖe gbeƒãɖeɖe nya nyuia me bliboe le wò hame yeyea me. Yehowa ɖoa ŋku ame siwo yia edzi subɔnɛ nuteƒewɔwɔtɔe la dzi, ne womegate ŋu le nu siwo katã wowɔna tsã la wɔm o gɔ̃ hã.—Xlẽ Hebritɔwo 6:10-12.\n8. Aleke nya siwo le 1 Yohanes 2:15-17 la ate ŋu akpe ɖe ŋuwò be nàyi edzi anɔ agbe tsɛ?\n8 Yi edzi nànɔ agbe tsɛ. Mègaɖe mɔ Satana ƒe xexe sia me dzimaɖitsitsiwo nawɔe be màgalé fɔ ɖe Yehowa subɔsubɔ ŋu o. (Mat. 13:22) Mègaɖe mɔ be ame siwo mesubɔa Yehowa o alo ƒometɔwo alo xɔlɔ̃ siwo le wò nyui dim la naƒoe ɖe nuwò be ehiã be nàkpɔ ga geɖe hafi agbea nadze edzi na wò o. (Xlẽ 1 Yohanes 2:15-17.) Ðo ŋu ɖe Yehowa, mía Mawu, si do ŋugbe be yeakpɔ míaƒe gbɔgbɔme, seselelãme, kple ŋutilãme nuhiahiãwo katã gbɔ na mí le ɣeyiɣi nyuitɔ dzi la ŋu.—Heb. 4:16; 13:5, 6.\n9. Le Lododowo 22:3, 7 ƒe nya nu la, nu ka tae wòle vevie be míaƒo asa na fenyinyi madzemadzee, eye nu kae akpe ɖe mía ŋu míawɔ nyametsotso nyuiwo?\n9 Ƒo asa na fenyinyi madzemadzee. (Xlẽ Lododowo 22:3, 7.) Ʋuʋu ayi teƒe bubu ate ŋu abia ga geɖe, eye ate ŋu ahiã be nàdo ga atsɔ akpɔ hiahiãwo gbɔ. Gake nɔ ŋudzɔ be nàganɔ nu siwo mèhiã tututu o la ƒlem agbana loo alo ado ga atsɔ aƒle wo o; esia akpe ɖe ŋuwò be mànyi fe fũu o. Ne nu te ɖe mía dzi vevie esime míele míaƒe ƒometɔ siwo gbɔ míelɔ̃a nu le o, siwo ƒe lãme gblẽ dzi kpɔm la, ate ŋu asesẽ na mí be míanya ga ale si nu míado ale be míagaƒo mía ɖokui ɖe fe me fũu o. Le nɔnɔme mawo tɔgbi me la, ɖo ŋku edzi be “gbedodoɖa kple kokoƒoƒo” ate ŋu akpe ɖe ŋuwò be nàtso nya me nyuie. Yehowa aɖo wò gbedodoɖawo ŋu ahana ŋutifafa si ‘adzɔ wò dzi kple wò tamesusuwo ŋu’ la wò, eye esia akpe ɖe ŋuwò be wò dzi nadze eme eye nàbu nuwo ŋu nyuie hafi atso nya me.—Flp. 4:6, 7; 1 Pet. 5:7.\n10. Aleke míawɔ be míadze xɔlɔ̃ yeyewo?\n10 Yi edzi nànɔ kadodo nyui me kple xɔ̃wòwo kple wò ƒometɔwo. Gblɔ wò seselelãmewo kple nu siwo me tom nèle la na xɔ̃wò veviwo, vevietɔ, esiwo hã to nɔnɔme mawo tɔgbi me kpɔ. Esia akpe ɖe ŋuwò be wò dzi nadze eme. (Nyagb. 4:9, 10) Xɔlɔ̃ siwo nèdze le wò dɔdeasi xoxoa me la kpɔtɔ nye xɔ̃wòwo. Fifia, ele be nàdze xɔlɔ̃ yeyewo le wò dɔdeasi yeyea me. Ðo ŋku edzi be, hafi amewo nava zu xɔ̃wòwo la, ele be wò ŋutɔ nàwɔ nu ɖe wo ŋu xɔlɔ̃wɔwɔtɔe. Aleke nàwɔ be nàdze xɔlɔ̃ yeyewo? Gblɔ nuteƒekpɔkpɔ nyui siwo Yehowa tsɔ yra wò la na nɔviawo, eye na woade dzesi dzidzɔ si kpɔm nèle le Yehowa subɔsubɔ me. Togbɔ be hamea me tɔ aɖewo mase nu si tae dzo le mewò ɖe ɣeyiɣiawo katã ƒe subɔsubɔdɔa ŋu gɔme o hã la, kpɔɖeŋu nyui si ɖom nèle la ana nɔvi bubuwo ya nate ɖe ŋuwò eye woava zu xɔ̃wò veviwo. Gake, mèganɔ nu ƒom tso wò ŋutɔ ɖokuiwò alo nu siwo nète ŋu wɔ le Yehowa subɔsubɔ me la ŋu fũu akpa o, eye dze agbagba be wò susu naganɔ nu siwo ɖea dzi le ƒowò la ŋu o.\n11. Nu kae miate ŋu awɔ be dzidzɔ nakpɔtɔ anɔ miaƒe ƒomea me?\n11 Ne edzɔ be srɔ̃wò ƒe lãmesẽnyawoe wɔe be mieɖe asi le miaƒe subɔsubɔ dɔdeasia ŋu la, mègabu fɔe le eta o. Gake ne wò ŋutɔ wò lãmesẽkuxiwo gbɔe wòtso la, mèganɔ fɔ bum ɖokuiwò be ye tae yewoɖe asi le subɔsubɔ dɔdeasia ŋu o. Miɖo ŋku edzi be “ŋutilã ɖeka” mienye, eye miedo ŋugbe na Yehowa be yewoalé be na yewo nɔewo le nɔnɔme ɖe sia ɖe me. (Mat. 19:5, 6) Ne edzɔ be srɔ̃wò va fɔ fu evɔ mienɔ mɔ kpɔm nɛ kura o, eye esiae wɔe be mieɖe asi le subɔsubɔ dɔdeasia ŋu la, midze agbagba miana mia via nakpɔe be yele vevie na mi wu subɔsubɔ dɔdeasi si ŋu mieɖe asi le. Mika ɖe edzi na mia via be “domenyinu” wònye tso Mawu gbɔ na yewo. (Ps. 127:3-5) Eye miƒo nu tso nuteƒekpɔkpɔ dodzidzɔname siwo su mia si le miaƒe dɔdeasia me la ŋu nɛ. Esia wɔwɔ ate ŋu aʋã mia via be wòatsɔ ɣeyiɣiawo katã ƒe subɔsubɔdɔa awɔ eƒe agbemedɔe abe ale si miewɔe ene.\nKPEKPEÐEŊU SIWO AME BUBUWO ATE ŊU ANA\n12. (a) Aleke míate ŋu akpe ɖe nɔvi siwo le ɣeyiɣiawo katã ƒe subɔsubɔdɔa wɔm la ŋu be woayi woƒe dɔdeasia dzi? (b) Aleke míate ŋu akpe asi ɖe wo ŋu be woatrɔ ɖe woƒe dɔdeasi yeyea ŋu nyuie?\n12 Ede dzi ƒo ŋutɔ be, hame geɖewo kple nɔvi ɖekaɖekawo wɔa nu siwo woate ŋui tsɔ kpea asi ɖe ɣeyiɣiawo katã ƒe subɔlawo ŋu be woakpɔtɔ ayi woƒe dɔdeasia dzi. Wowɔa esia ne wodea dzi ƒo na wo be woayi dɔa dzi, ne wonaa ga alo ŋutilãme kpekpeɖeŋu wo, alo ne wokpea asi ɖe wo dzila siwo le wo de la dzi kpɔkpɔ ŋu. (Gal. 6:2) Ne wode dɔ yeye asi na ɣeyiɣiawo katã ƒe subɔla aɖe be wòava subɔ le miaƒe hamea me la, mègabu tɔtrɔ sia be ɖe wòdo kpo nu alo nu gbegblẽ aɖee wòwɔ eye wohe to nɛ o. * Ke boŋ, kpe ɖe wo ŋu be wòanɔ bɔbɔe na wo be woatrɔ ɖe woƒe dɔdeasi yeyea ŋu nyuie. Xɔ wo nyuie eye nàkafu wo ɖe dɔ nyui siwo wowɔ ta, ne lãmesẽnyawo wɔe be womegate ŋu le geɖe wɔm fifia o gɔ̃ hã. Dze agbagba nànya wo nyuie. Na sidzedze si su wo si, hehe siwo woxɔ kple woƒe nuteƒekpɔkpɔwo naɖe vi na wò.\nMƆ SIWO NU HAMEA ATE ŊU ANA KPEKPEÐEŊU LE\nNa kpekpeɖeŋu si wohiã ŋutɔŋutɔ la wo (Kpɔ memama 13 lia)\nKpe ɣeyiɣiawo katã ƒe subɔla siwo wode dɔ yeye asi na le miaƒe hamea me la be woawɔ dɔ kpli wò le gbeadzi (Kpɔ memama 14 lia)\n13. Nu kae míate ŋu awɔ atsɔ akpe ɖe nɔvi siwo xɔ dɔdeasi yeye la ŋu?\n13 Le gɔmedzedzea me la, ahiã be nàkpe ɖe nɔvi siwo xɔ dɔdeasi yeye la ŋu be woakpɔ dzeƒe, woanya ale si nutoa me ƒe ʋuɖonyawo le, woakpɔ dɔwɔɖui alo akpɔ agbemenuhiahiã vevi bubuwo gbɔ. Ðewohĩ, ahiã be woanya nu tso nyatakaka ɖe sia ɖe si ku ɖe nutoa me ŋu, abe asiɖiƒe alo lãmesẽnyawo ŋuti ɖoɖowo ene ŋu. Nu si wohiã vevie wu ye nye be nàdze agbagba ase nu gɔme na wo ahase veve ɖe wo nu. Ðewohĩ, wole ʋiʋlim be yewoakpɔ yewo ŋutɔwo ƒe lãmesẽnyawo alo yewoƒe ƒometɔwo ƒe lãmesẽkuxiwo gbɔ. Alo ɖewohĩ, wole nu xam le woƒe ame vevi aɖe ƒe ku ta. * Eye ate ŋu anɔ eme hã be wole nu xam le esi wole wo xɔlɔ̃ veviwo kple nɔvi siwo wodea ha kpli tsã la susum ta, togbɔ be womaɖee agblɔ o gɔ̃ hã. Etea ŋu xɔa ɣeyiɣi geɖe hafi seselelãme mawo, siwo nana ame tɔtɔna la, nu yina keŋkeŋ.\n14. Esi wode dɔ yeye asi na nɔvinyɔnu aɖe la, aleke gbeƒãɖela siwo le nutoa me la kpe ɖe eŋu wòtrɔ ɖe nɔnɔmea ŋu nyuie?\n14 Gake fifia la, kpekpeɖeŋu si nàna wo kple wò kpɔɖeŋu ate ŋu akpe ɖe wo ŋu be woatrɔ ɖe woƒe nɔnɔme yeyea ŋu nyuie. Nɔvinyɔnu aɖe si subɔ ƒe geɖe le duta la gblɔ be: “Le nye dɔdeasi xoxoa me la, mesrɔ̃a Biblia kple ame geɖe gbe sia gbe. Gake le nye dɔdeasi yeyea me la, ƒãa hafi mɔnukpɔkpɔ sua asinye be maʋu Biblia axlẽ mawunyakpukpui aɖe alo aɖe video afia ame aɖe. Ke hã, nutoa me gbeƒãɖelawo kpem be mawɔ ɖeka kpli yewo míayi aɖasrɔ̃ nu kple yewoƒe nusrɔ̃viwo. Esi mekpɔe be nɔviŋutsu kple nɔvinyɔnu dzinɔameƒotɔ mawo siwo me dzo le la le Biblia nusɔsrɔ̃ nyuiwo wɔm la, susu nyui va su asinye ɖe anyigbamamaa me tɔwo ŋu. Mesrɔ̃ ale si madze dzeɖoɖo gɔme le nye anyigbamama yeyea me. Esiawo katã kpe ɖe ŋunye megava le dzidzɔ kpɔm le subɔsubɔdɔa me.”\nYI EDZI NÀNƆ WÒ ŊUTETE KATÃ WƆM!\nDi mɔ siwo dzi nàto akeke wò subɔsubɔdɔa ɖe enu le mia de (Kpɔ memama 15-16 lia) *\n15. Aleke nàwɔ akpɔ dzidzedze le wò dɔdeasi yeyea me?\n15 Àte ŋu akpɔ dzidzedze le wò dɔdeasi yeyea me. Mègasusu be esi nuwo trɔ le wò agbe me ta la, esia fia be èdo kpo nu alo asixɔxɔ megale ŋuwò o. De dzesi mɔ siwo nu Yehowa le kpekpem ɖe ŋuwò le fifia, eye yi gbeƒãɖeɖedɔa dzi. Srɔ̃ Kristotɔ wɔnuteƒe siwo nɔ anyi le ƒe alafa gbãtɔ me la ƒe kpɔɖeŋua. Kristotɔ siwo ka hlẽ la “nɔ gbeƒã ɖem nya nyui la le afi sia afi si woyi.” (Dɔw. 8:1, 4) Agbagba siwo nàdze ayi gbeƒãɖeɖedɔa dzi la ate ŋu atse ku geɖe. Le kpɔɖeŋu me, esi wonya mɔɖela aɖewo dzo le dukɔ aɖe me la, woʋu yi dukɔ bubu aɖe si te ɖe afi ma ŋu me, eye wohiã gbeƒãɖelawo le gbe si mɔɖela siawo dona la me vevie le dukɔ sia me. Le ɣleti ʋɛ aɖewo ko me la, woɖo ƒuƒoƒo yeyewo eye wole dzidzim ɖe edzi kabakaba.\n16. Nu kae nàwɔ be nàkpɔ dzidzɔ le wò dɔdeasi yeyea me?\n16 “Dzidzɔ si tsoa Yehowa gbɔe nye [wò] ŋusẽ.” (Neh. 8:10, etenuŋɔŋlɔ) Aleke kee míeɖalɔ̃ míaƒe dɔdeasiae o, ƒomedodo si le mía kple Yehowa dome lae wòle be wòanye míaƒe dzidzɔtsoƒe gãtɔ kekeake, ke menye míaƒe dɔdeasia o. Eya ta, yi edzi nanɔ Yehowa ŋu kplikplikpli, nɔ esinu kpɔm be wòana nunya wò, afia mɔ wò, eye wòakpe ɖe ŋuwò. Ðo ŋku edzi be, esi nèku kutri vevie kpe ɖe amewo ŋu le wò dɔdeasi xoxoa me la, eyae wɔe be nèva lɔ̃ dɔdeasi ma vevie. Ekema, wɔ wò ŋutete katã le wò dɔdeasi yeyea me eye nàkpɔe ɖa be Yehowa makpe ɖe ŋuwò nàva lɔ̃ esia hã vevie o hã.—Nyagb. 7:10.\n17. Nu kae wòle be wòanɔ susu me na mí ku ɖe dɔ si wode asi na mí fifia ŋu?\n17 Ele be wòanɔ susu me na mí be míayi edzi anɔ Yehowa subɔm tegbee, gake ɣeyiɣi aɖe ƒe nu koe dɔ si wode asi na mí fifia ya nye. Le xexe yeyea me la, mí katã míaƒe dɔdeasiwo ate ŋu atrɔ. Aleksey, si ŋu míeƒo nu tso le gɔmedzedzea me la, xɔe se be nu si me tom yele la le ye dzram ɖo ɖe tɔtrɔ siwo ava le xexe yeyea me ŋu. Aleksey gblɔ be: “Menya be Yehowa li ŋutɔŋutɔ eye meka ɖe edzi be xexe yeyea ava, gake tsã la, ewɔna nam be wole adzɔge boo tso gbɔnye. Gake fifia ya, ɖeko wòle abe ɖe mele Yehowa kpɔm kple nye ŋkuwo ene, eye mekpɔe be xexe yeyea tu aƒe ŋutɔ.” (Dɔw. 2:25) Dɔ ka kee woɖade asi na mí fifia o, mina míayi edzi anɔ Yehowa ŋu kplikplikpli. Magblẽ mí ɖi akpɔ gbeɖe o, ke boŋ, akpe ɖe mía ŋu be míakpɔ dzidzɔ le subɔsubɔdɔ ɖe sia ɖe si wɔm míele nɛ la me—afi ka kee míeɖale ewɔm le o.—Yes. 41:13.\nNe míaƒe subɔsubɔ dɔdeasi trɔ la, nu kae ate ŋu akpe ɖe mía ŋu be míatrɔ ɖe míaƒe nɔnɔme yeyea ŋu nyuie?\nAleke míate ŋu akpe asi ɖe nɔvi siwo xɔ dɔdeasi yeye la ŋu?\nNu kae ate ŋu akpe ɖe mía ŋu be míayi edzi anɔ míaƒe ŋutete katã wɔm le Yehowa subɔsubɔ me?\n^ mm. 5 Ɣeaɖewoɣi la, nanewo ate ŋu awɔe be nɔviŋutsu kple nɔvinyɔnu siwo le ɣeyiɣiawo katã ƒe subɔsubɔdɔa me la naɖe asi le woƒe subɔsubɔ dɔdeasia ŋu, alo ɖewohĩ, woaxɔ dɔdeasi yeye. Nyati sia dzro kuxi siwo wodoa goe kple nu siwo ate ŋu akpe ɖe wo ŋu be woatrɔ ɖe woƒe nɔnɔme yeyea ŋu nyuie la me. Gakpe ɖe eŋu la, edzro nu siwo ame bubuwo ate ŋu awɔ atsɔ ade dzi ƒo na wo ahakpe asi ɖe wo ŋu kpakple gɔmeɖose siwo ate ŋu akpe ɖe mí katã ŋu ne nuwo trɔ le míaƒe agbe me la me.\n^ mm. 4 Nenema kee, ne nɔviŋutsu siwo le agbanɔamedzinɔƒewo la tsi va xɔ ƒe aɖe la, wo dometɔ geɖe ɖea asi le woƒe dɔawo ŋu na ɖekakpui siwo dze nyuie. Kpɔ nyati si nye “Kristotɔ Tsitsiwo—Yehowa Dea Asixɔxɔ Miaƒe Nuteƒewɔwɔ Ŋu,” si dze le September 2018, ƒe Gbetakpɔxɔ me, kple esi nye “Ale Si Nàkpɔ Dzidzeme Ne Nuwo Trɔ Le Wò Agbe Me Gɔ̃ Hã,” si dze le October 2018, ƒe Gbetakpɔxɔ me.\n^ mm. 12 Ele be hame siwo me woʋu tso la ƒe hamemetsitsiwo naŋlɔ lɛta tso wo ŋu aɖo ɖe woƒe hame yeyea ƒe hamemetsitsiwo kaba ale si wòanya wɔ, ale be woagahe woƒe gbesiagbe mɔɖeɖedɔa, hamemetsitsi, alo subɔsubɔdɔwɔla ƒe dɔa dzi yiyi ɖe megbe o.\n^ mm. 13 Kpɔ nyati siwo kplɔ wo nɔewo ɖo, si ƒe tanyae nye, “Nu Si Akpe Ðe Ame Siwo Le Nu Xam La Ŋu,” si dze le 2018 ƒe Nyɔ!, Tata 3 lia me.\n^ mm. 57 NU SI LE EDZI YIM LE FOTOA ME: Ne míaƒe subɔsubɔ dɔdeasi trɔ la, nu kae ate ŋu akpe ɖe mía ŋu be míatrɔ ɖe míaƒe nɔnɔme yeyea ŋu nyuie?\n^ mm. 59 NU SI LE EDZI YIM LE FOTOA ME: Esi atsu kple asia trɔ yi wo de la, wonɔ gbedodoɖa dzi na Yehowa be wòakpe ɖe yewo ŋu yewoado dzi le kuxi siwo me tom yewole la me.\n^ mm. 61 NU SI LE EDZI YIM LE FOTOA ME: Le Yehowa ƒe kpekpeɖeŋu me la, atsu kple asia gadze ɣeyiɣiawo katã ƒe subɔsubɔdɔa gɔme ake. Wole gbe si wosrɔ̃ le woƒe dutanyanyuigbɔgblɔdɔa me la zãm tsɔ le nya nyuia gblɔm na dukɔ bubu me tɔ siwo le woƒe hame yeyea ƒe anyigbamamaa me.


Yesu Da Dɔ Na Dɔlélawo Le Sabat Gɔ̃ Hã Dzi | Biblia Me Ŋutinya\nYesu Da Dɔ Na Dɔlélawo\nESI Yesu nɔ duawo me tom la, eda dɔ na dɔlélawo. Wogblɔ nukunu siawo le kɔƒe kple du, siwo le afima la me. Eyata amewo kplɔ bunɔwo kple tokunɔwo, kpakple dɔléla bubu geɖe va egbɔe. Eye Yesu da dɔ na wo katã.\nFifia ewu ƒe etɔ̃ tso esime Yohanes nyrɔ Yesu ɖe tsi me. Ke Yesu gblɔ na eƒe apostolowo be esusɔ vie yeayi Yerusalem, afisi woawu ye le, eye emegbe yeafɔ tso ame kukuwo dome. Hafi ɣemaɣi naɖo la, Yesu nɔ dɔ dam na dɔlélawo.\nGbeɖeka la, Yesu nɔ nu fiam le Sabat dzi. Sabat nye ɖiɖiɖeme ƒe ŋkeke na Yudatɔwo. Nyɔnu, si kpɔm nèle le afisia la nɔ dɔ lém sesĩe ŋutɔ. Exa godã ƒe 18 sɔŋ, eye mete ŋu dzɔna kã o. Eyata Yesu da eƒe asiwo ɖe edzi, tete wòdzɔ kã. Woda dɔa nɛ!\nEsia ve dɔme na subɔsubɔhakplɔlawo. Ame ɖeka do ɣli ɖo ɖe amehawo gblɔ be: ‘Ŋkeke ade wòle be míawɔ dɔ. Ŋkeke mawo dzie wòle be woava hena dɔdada, ke menye Sabat dzi o!’\nGake Yesu ɖo ŋu be: ‘Mi ame vɔ̃ɖiwo. Mia dometɔ ɖesiaɖe ɖea ka eƒe tedzi hekplɔnɛ be wòano tsi le Sabat dzi. Ke ɖe mele be woada dɔ na nyɔnu nublanuitɔ sia, si le dɔ lém ƒe 18 la le Sabat dzi oa?’ Yesu ƒe nyaŋuɖoɖo la na ŋu kpe ame vɔ̃ɖi siawo.\nEmegbe la, Yesu kple eƒe apostolowo zɔ mɔ ɖo ta Yerusalem. Esi wodo le Yerixo teti ko la, nubiala eve, siwo nye ŋkunɔwo la se be Yesu va yina. Eyata wodo ɣli be: ‘Yesu, kpe ɖe mía ŋu!’\nYesu do ɣli yɔ ŋkunɔawo hebia be: ‘Nukae miedi be mawɔ na mi?’ Wogblɔ be: ‘Aƒetɔ, na míaƒe ŋkuwo naʋu.’ Yesu ka asi woƒe ŋkuwo ŋu, eye enumake wole nu kpɔm! Ènya nusita Yesu wɔ nukunu siawo katã? Elabena elɔ̃a amewo, eye wòdi be woaxɔ ye dzi ase. Eyata míate ŋu aka ɖe edzi be ne ele dzi ɖum abe Fia ene la, ame aɖeke magalé dɔ azɔ le anyigba dzi o.\nYesu nɔviŋutsuwo susui be eƒe tagbɔ le gbegblẽm.


2 Samuel 15 | Biblia Le Internet Dzi | Xexe Yeye Gɔmeɖeɖe\nAbsalom ƒe nugbeɖoɖo kple eƒe aglãdzedze (1-12)\nDavid sí dzo le Yerusalem (13-30)\nAhitofel wɔ ɖeka kple Absalom (31)\nWodɔ Husai be wòagblẽ Ahitofel ƒe aɖaŋuɖoɖo me (32-37)\n15 Le nu siawo katã megbe la, Absalom di tasiaɖam kple sɔwo na eɖokui kpakple ŋutsu blaatɔ̃ siwo aƒu du le eŋgɔ.+ 2 Eye Absalom fɔna ŋdi kanya va tɔna ɖe mɔ si ɖo ta dugboa+ nu la to. Eye ne nya aɖe le ame aɖe si wòtsɔ gbɔna fia gbɔ be woadrɔ̃ la,+ ekema Absalom yɔa amea hebianɛ be: “Du ka me nètso?” eye wòɖoa eŋu be: “Israel-toawo dometɔ ɖeka mee wò dɔla tso.” 3 Eye Absalom gblɔna nɛ be: “Kpɔ ɖa, wò nyawo le eme, eye wosɔ, ke ame aɖeke mele fia gbɔ asee na wò o.” 4 Eye Absalom gagblɔna be: “Ne ɖe woaɖom ʋɔnudrɔ̃lae ɖe anyigba la dzi la, ekema ame sia ame si si nya aɖe alo ʋɔnunya aɖe le la atsɔe ava gbɔnye eye madrɔ̃ ʋɔnu dzɔdzɔe nɛ.” 5 Eye ne ame aɖe te ɖe eŋu be yeabɔbɔ nɛ la, edoa asi ɖa lénɛ, eye wògbugbɔa nu nɛ.+ 6 Absalom wɔa esia na Israel-vi siwo katã tsɔa ʋɔnunya vaa fia la gbɔ; eye vivivi la Absalom fi Israel ŋutsuwo ƒe dzi.+ 7 Le ƒe enelia* ƒe nuwuwu la, Absalom gblɔ na fia la be: “Meɖe kuku, na mayi Hebron+ aɖawɔ adzɔgbe si meɖe na Yehowa la dzi. 8 Elabena wò dɔla ɖe adzɔgbe+ tɔxɛ sia esime menɔ Gesur+ le Siria, gblɔ be: ‘Ne Yehowa kplɔm gbɔe va Yerusalem la, ekema masa vɔ* na Yehowa.’” 9 Eye fia la gblɔ nɛ be: “Heyi le ŋutifafa me.” Ale wòtso dze mɔ yi Hebron. 10 Azɔ Absalom dɔ ŋkutsalawo ɖo ɖe Israel-toawo katã me gblɔ be: “Ne mienya se kpẽ ƒe ɖiɖi ko la, ekema migblɔ be: ‘Absalom zu fia le Hebron!’”+ 11 Ke ŋutsu alafa eve tso Yerusalem yi kple Absalom; wokpe wo woyi, ke womenya naneke o, eye womenya nu tso nu si le dzɔdzɔm la ŋu o. 12 Esi Absalom nɔ vɔa sam la, edɔ ame woyi ɖayɔ Gilotɔ Ahitofel,+ si nye David ƒe aɖaŋuɖola,+ tso wo de Gilo+ vɛ. Ale nugbeɖoɖo la nu nɔ sesẽm ɖe edzi, eye ame siwo le Absalom dzi la nɔ agbɔ sɔm ɖe edzi.+ 13 Emegbe ame aɖe va gblɔ na David be: “Israel ŋutsuwo ƒe dzi trɔ ɖe Absalom ŋu.” 14 Enumake David gblɔ na eƒe dɔla siwo katã le eŋu le Yerusalem be: “Mitso, mina míasi;+ elabena míate ŋu ado le Absalom si me o! Netsɔ, mídzo, ne wòagaɖe abla atu mí, eye wòahe gbegblẽ ava mía dzi ahatsrɔ̃ du la kple yi o!”+ 15 Fia la ƒe dɔlawo gblɔ na fia la be: “Wò subɔviwoe nye esi, míawɔ nu sia nu si míaƒe aƒetɔ ɖo be yeawɔ la.”+ 16 Eya ta fia la dzo, eye eƒemetɔwo katã dze eyome, ke fia la gblẽ eƒe ahiã+ ewo ɖe megbe be woakpɔ aƒea* dzi. 17 Fia la dze mɔ, eye eƒemetɔwo katã le eyome, eye wova tɔ ɖe Bet-Merhak. 18 David ƒe dɔla siwo katã le eŋu,* kple Keretitɔwo, Peletitɔwo+ kple Gititɔwo,+ siwo nye ŋutsu alafa ade, siwo dze eyome tso Gat+ la, le eme tsom esime fia la le ŋku lém ɖe wo ŋu.* 19 Eye fia la gblɔ na Gititɔ Itai+ be: “Nu ka ta wò hã nàyi kpli mí? Trɔ yi ɖanɔ fia yeye la gbɔ, elabena amedzro nènye, gawu la, ɖe nèʋu tso mia de va. 20 Etsɔ koe nèva, eye egbe ko mana nànɔ tsaglãla tsam kpli mí ayi afi si mayia? Kplɔ nɔviwòwo ne miagbugbɔ, eye Yehowa neve nuwò eye wòawɔ nuteƒe na wò!”+ 21 Ke Itai ɖo eŋu na fia la be: “Zi ale si Yehowa le agbe, eye zi ale si nye aƒetɔ fia le agbe la, afi si nye aƒetɔ fia anɔ la, eɖanye ku me alo agbe me o, afi mae wò subɔvi la hã anɔ!”+ 22 Eye David gblɔ na Itai+ be: “Yi nàtso tɔ la.” Eya ta Gititɔ Itai tsoe hekpe ɖe eƒe amewo katã kple ɖevi siwo le eŋu la hã ŋuti. 23 Anyigba la dzi tɔwo katã le avi fam sesĩe esime ame siawo katã le tɔa tsom; fia la tɔ ɖe Kidron-tɔʋu+ la nu, eye ameawo katã le eme tsom ɖo ta mɔ si yi gbea dzi la dzi. 24 Zadok+ hã le afi ma, eye Lewi vi+ siwo katã kɔ Mawu vavã+ la ƒe nubablaɖaka+ la hã le afi ma; eye wodro Mawu vavã la ƒe Aɖaka la ɖi; eye Abiatar+ nɔ afi ma va se ɖe esime ameawo katã tso dua me tso tɔa. 25 Ke fia la gblɔ na Zadok be: “Gbugbɔ Mawu vavã la ƒe Aɖaka la yi dua me.+ Ne Yehowa ve nunye la, ekema akplɔm agbɔe, eye wòana makpɔ aɖaka la kple afi si wòle.+ 26 Ke ne egblɔ be: ‘Wò nu menyo ŋunye o’ la, kpɔ ɖa, nyee nye esi; newɔm abe ale si dze eŋu ene.” 27 Eye fia la gagblɔ na nunɔla Zadok be: “Menye nukpɔlae+ nènye oa? Gbugbɔ yi dua me le ŋutifafa me, eye kplɔ mia vi eveawo, viwò Ahimaaz kple Yonatan,+ Abiatar vi ɖe asi. 28 Kpɔ ɖa, malala vie le tɔtsoƒea le gbea dzi va se ɖe esime gbe atso gbɔwò ava nam.”+ 29 Ale Zadok kple Abiatar gbugbɔ Mawu vavã la ƒe Aɖaka la yi Yerusalem, eye wonɔ afi ma. 30 Esi David le Amito+ la liam la, etsyɔ nu ta le avi fam le yiyim; ezɔ afɔ ƒuƒlu. Ame siwo katã le eŋu la dometɔ ɖe sia ɖe tsyɔ nu ta, eye wole avi fam le yiyim. 31 Eye wova gblɔ na David be: “Ahitofel hã le nugbeɖolawo+ dome kpe ɖe Absalom+ ŋu.” Eye David gblɔ be: “Oo Yehowa,+ meɖe kuku, trɔ Ahitofel ƒe aɖaŋuɖoɖo wòazu bometsinya!”+ 32 Esi David va ɖo to si tame wodea ta agu na Mawu le la, kpɔ ɖa, Husai+ Arkitɔ+ lae nye esi le awu vuvu me, eye ke le tame nɛ wòva do goe. 33 Ke David gblɔ nɛ be: “Ne èyi kplim la, agba ko nànye nam. 34 Gake ne ègbugbɔ yi dua me, eye nègblɔ na Absalom be: ‘Oo Fia, wò subɔvi menye. Fofowò ƒe subɔvi menye tsã, ke azɔ la, mezu wò subɔvi’+ la, ekema àgblẽ Ahitofel ƒe aɖaŋuɖoɖo me nam.+ 35 Ðe Zadok kple Abiatar, siwo nye nunɔlawo, mele gbɔwò le afi ma oa? Eye nya sia nya si nàse tso fiasãa me la, gblɔe na nunɔla Zadok kple Abiatar.+ 36 Kpɔ ɖa! Wo vi eveawo le wo gbɔ afi ma: Ahimaaz,+ si nye Zadok vi kple Yonatan,+ si nye Abiatar vi, mide nya sia nya si miese la wo si ɖo ɖem.” 37 Eya ta David xɔlɔ̃*+ Husai trɔ va dua me esime Absalom hã va Yerusalem.\n^ Agate ŋu afia, “ƒe blaene.”\n^ Alo, “de ta agu.” Egɔmeɖeɖe tẽe, “mawɔ subɔsubɔdɔ.”\n^ Alo, “Eye David ƒe subɔviwo katã va le tɔ tsom le exa.”\n^ Alo, “le fia la ŋkume tom va le yiyim.”\n^ Alo, “xɔlɔ̃ vevi.”


Marko 15 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Changana (Mozambique) Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatian Cuba Tokunɔgbe Czech Czech Republic Tokunɔgbe Dangme Danish Drehu Dutch Ecuador Tokunɔgbe Efik El Salvador Tokunɔgbe Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Icelandic Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Japan Tokunɔgbe Japanese Javanese Kabiye Kannada Karen (S'gaw) Kazakh Kenya Tokunɔgbe Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Krio Kwanyama Laotian Latvian Lingala Lithuanian Luganda Lunda Luo Luvale Macedonian Macua Madagascar Tokunɔgbe Malagasy Malay Malayalam Malaysia Tokunɔgbe Maltese Marathi Marshallese Maya Mexico Tokunɔgbe Moore Mozambique Tokunɔgbe Myanmar Ndebele Ndebele (Zimbabwe) Nepali Netherlands Tokunɔgbe New Zealand Tokunɔgbe Nias Nicaragua Tokunɔgbe Nigeria Tokunɔgbe Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Tokunɔgbe Russian Samoan Sango Sateré-Mawé Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovakia Tokunɔgbe Slovenia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\nMateo Marko Luka Yohanes Dɔwɔwɔwo Romatɔwo 1 Korintotɔwo 2 Korintotɔwo Galatiatɔwo Efesotɔwo Filipitɔwo Kolosetɔwo 1 Tesalonikatɔwo 2 Tesalonikatɔwo 1 Timoteo 2 Timoteo Tito Filemon Hebritɔwo Yakobo 1 Petro 2 Petro 1 Yohanes 2 Yohanes 3 Yohanes Yuda Nyaɖeɖefia 1 2 3 4 5 6 7 8 9 10 11 12 13 14 15 16\n15 Eye esi fɔŋli ɖo teti ko la, nunɔlawo ƒe tatɔwo kple amegãwo kpakple agbalẽfialawo, ɛ̃, Sanhedrin blibo la katã, de adaŋu, eye wobla Yesu hekplɔe yi ɖade asi na Pilato. 2 Eye Pilato biae be: “Wòe nye Yudatɔwo ƒe fia laa?” Eɖo eŋu nɛ be: “Wò ŋutɔe le egblɔm.” 3 Ke nunɔlawo ƒe tatɔwo tso enu le nu geɖewo ŋuti. 4 Azɔ Pilato gate ebiabia be: “Nya aɖeke mele asiwò nàtsɔ aɖo eŋu oa? Se nya gbogbo siwo tsɔm wole ɖe ŋuwò ɖa.” 5 Gake Yesu megaɖo nya aɖeke ŋu o, ale be Pilato ƒe mo wɔ yaa. 6 Ke le ŋkekenyui ɖe sia ɖe dzi la, eɖea asi le gamenɔla ɖeka, si wobia la ŋu na wo. 7 Ɣemaɣi la, ame aɖe si woyɔna be Baraba la nɔ babla kpe ɖe ame siwo dze aglã ɖe dziɖuɖu ŋu, eye wowu ame le woƒe aglãdzedzea me, la ŋu. 8 Eya ta ameha la lia yi dzia hete ebiabia be wòawɔ abe ale si wòwɔna na wo ene. 9 Pilato ɖo eŋu na wo be: “Miedi be maɖe asi le Yudatɔwo ƒe fia la ŋu na mia?” 10 Elabena enya be ŋuʋaʋã tae nunɔlawo ƒe tatɔwo dee asi ɖo. 11 Gake nunɔlawo ƒe tatɔwo ƒlɔ dzo ɖe ameha la te be, woabia be wòaɖe asi le Baraba boŋ ŋuti na yewo. 12 Eye Pilato gaɖo eŋu gblɔ na wo be: “Ekema nu kae mawɔ na ame si yɔm miele be Yudatɔwo ƒe fia la?” 13 Wogado ɣli be: “Hee ɖe ati ŋu!” 14 Gake Pilato gagblɔ na wo be: “Nu ka ta, nu vɔ̃ɖi kae wòwɔ?” Ðeko woganɔ ɣlidodo dzi sesĩe be: “Hee ɖe ati ŋu!” 15 Ke esi Pilato di be yeadze ameha la ŋu ta la, eɖe asi le Baraba ŋu na wo, eye esi wòna woƒo Yesu kple atam vɔ la, etsɔe de asi be woahee ɖe ati ŋu. 16 Azɔ asrafoawo kplɔe yi ʋɔnudrɔ̃ƒexɔa me, si nye nutomefia la ƒe fiasã la me, eye woyɔ asrafoha blibo la katã ƒo ƒu, 17 eye wodo aɖabɛwu aɖe nɛ, eye wotsɔ ŋuka lɔ̃ fiakuku heɖɔ nɛ. 18 Eye wode asi gbedodo me nɛ be: “Míedo gbe na wò, Yudatɔwo ƒe Fia!” 19 Eye wotsɔa aƒla ƒoa tame nɛ, eye woɖea ta ɖe eŋu, eye wodzea klo hebɔbɔna nɛ. 20 Mlɔeba esi woɖu fewu le eŋu vɔ la, woɖe aɖabɛwu la le eŋu, eye wodo eƒe awudziwuiwo nɛ. Eye wokplɔe do goe, be woahee ɖe ati ŋu. 21 Eye wozi ame aɖe si to afi ma va yina, si nye Simon aɖe, Kirene vidzidzi, si tso agbleta gbɔna, eye wònye Aleksandro kple Rufo fofo, la dzi be wòatsɔ eƒe fuwɔameti la. 22 Eye wokplɔe va teƒe si nye Golgota, si gɔmee nye Ametakoliƒe. 23 Le afi sia la, wodze agbagba be yewoatsɔ wain si wotsɔ mire tsakae la nɛ, gake mexɔe o. 24 Eye wohee ɖe ati ŋu, eye wodzidze nu ɖe eƒe awudziwuiwo dzi, be woakpɔ esi ame sia ame axɔ, eye woma wo. 25 Gaƒoƒo etɔ̃lia* ɖo azɔ, eye wohee ɖe ati ŋu. 26 Eye woŋlɔ nutsotso si wona ɖe eŋu la ɖe eƒe tagbɔ be, “Yudatɔwo Ƒe Fia La.” 27 Eye wohe adzodala eve hã ɖe ati ŋu kpe ɖe eŋu, ɖeka ɖe eƒe ɖusi me, eye ɖeka ɖe eƒe mia me. 28 * —— 29 Eye ame siwo va nɔ eme tsom nɔ yiyim la nɔ edzum henɔ ta ʋuʋum nɔ gbɔgblɔm be: “Ohoo na wò! Wò ame si gblɔ be yeamu gbedoxɔ la aƒu anyi ahagbugbɔe atu le ŋkeke etɔ̃ me, 30 ɖi le fuwɔameti la ŋu nàtsɔ aɖe ɖokuiwòe!” 31 Nenema kee nunɔlawo ƒe tatɔwo kple agbalẽfialawo nɔ fewu ɖum le wo nɔewo dome be: “Eɖe ame bubuwo; mate ŋu aɖe eya ŋutɔ ɖokui o! 32 Israel ƒe Fia Kristo neɖi tso fuwɔametia ŋu azɔ, ne míakpɔe ahaxɔ edzi ase.” Ame siwo wohe ɖe ati ŋu kpe ɖe eŋuti kura gɔ̃ hã nɔ vlo domee. 33 Esi gaƒoƒo adelia* ɖo la, viviti do ɖe anyigba blibo la katã dzi va se ɖe gaƒoƒo asiekelia* dzi. 34 Eye le gaƒoƒo asiekelia dzi la, Yesu do ɣli kple gbe sesẽ be: “Eli, Eli, lama sabaxtani?” si gɔmee nye: “Nye Mawu, nye Mawu, nu ka ta nègblẽm ɖi?” 35 Eye esi ame siwo nɔ tsitre ɖe egbɔ dometɔ aɖewo see la, wote gbɔgblɔ be: “Mise ɖa! Ele Eliya yɔm.” 36 Ke ame aɖe ƒu du tsɔ ƒumekutsa de wain tsitsi me, tsɔe ɖo aƒla nu, eye wòtsɔe nɛ be wòano hegblɔ be: “Miɖe asi le eŋu! Mina míakpɔe ɖa be Eliya ava ɖee le atia ŋu hã.” 37 Gake Yesu do ɣli sesĩe, eye eƒe gbɔgbɔ nu tso. 38 Eye gbedoxɔa ƒe xɔmetsovɔ la dze ɖe eve tso etame va se ɖe egɔme. 39 Ke esi asrafomegã si nɔ tsitre ɖe egbɔ la kpɔ ale si wòkui la, egblɔ be: “Mawu ƒe Vie ame sia nye vavã.” 40 Nyɔnu aɖewo hã nɔ nu kpɔm tso adzɔge, siwo dometɔ aɖewoe nye Maria Magdalatɔ kple Maria, ame si nye Yakobo Suetɔ kple Yose dada, kpakple Salome, 41 ame siwo kplɔnɛ ɖo hesubɔnɛ esime wònɔ Galilea, kpakple nyɔnu bubu geɖe siwo kplɔe ɖo va Yerusalem. 42 Ke esi fiẽsi ɖo, eye wònye Dzadzraɖoŋkeke, si nye ŋkeke si doa ŋgɔ na sabat la ta la, 43 Yosef si tso Arimatia, si nye Adaŋudeha la me tɔ xɔŋkɔ aɖe la va, ame si ŋutɔ hã nɔ Mawu fiaɖuƒe la lalam. Edo dzi yi Pilato gbɔ hebia be wòatsɔ Yesu ƒe kukua ana ye. 44 Gake Pilato meka ɖe edzi ne Yesu ku xoxo o, eya ta esi wòyɔ asrafomegãa la, ebiae se be ɖe wòku xoxo hã. 45 Eye esi asrafomegã la na kakaɖedzii vɔ la, eɖe mɔ na Yosef be wòaxɔ ame kukua. 46 Eya ta eƒle aklala nyui aɖe, eye wòɖee le atia ŋu, exatsa aklala nyui la ɖe eŋu, eye wòtsɔe mlɔ yɔdo aɖe si woɖe ɖe agakpe me la me; eye wòmli kpe aɖe tsɔ xe ŋkuɖodziyɔdoa nu. 47 Gake Maria Magdalatɔ kple Maria, ame si nye Yose dada, nɔ afi si wotsɔe mlɔ la kpɔm.\n^ Ŋdi ga 9 lɔƒo.\n^ Kpɔ Mt 17:21.\n^ Ŋdɔ ga 12 lɔƒo.\n^ Ŋdɔ ga 3 lɔƒo.


GBE BUBU Afrikaans Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greenlandic Hiligaynon Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Samoan Sepedi Setswana Slovak Slovenian Spanish Swahili Swedish Ukrainian Vietnamese\n“NE ÈÐE lɔlɔ̃ vi aɖe fia ɖevi la, aɖe vi geɖe na wò emegbe.” John Ruskin, si nye ƒe alafa 19 lia me Englandtɔ agbalẽŋlɔla kple ɖikela ye ŋlɔ nya mawo. Dzila geɖe alɔ̃ ɖe edzi be ame ŋutɔ ƒe viwo lɔlɔ̃ va ɖea vi emegbe, menye lɔlɔ̃ si woawo hã ava ɖe fia wò ɖeɖeko ta o, ke vevietɔ wu la, alesi wòava kpɔ ŋusẽ nyui ɖe wo dzi emegbe hã tae.\nLe kpɔɖeŋu me, agbalẽ si nye Love and Its Place in Nature (Lɔlɔ̃ Kple Akpa si Wòwɔna le Agbe Me) gblɔ be lɔlɔ̃ manɔmee la, “ɖeviwo dome gblẽna.” Eye Ashley Montagu si nye Britaintɔ amegbetɔŋutinusrɔ̃la xɔŋkɔ, gblɔ nya si yi ŋgɔ wu be: “Ðevi si womeɖe lɔlɔ̃ fia o to vovo le seselelãme, ŋutilã, kple susu gome kura tso esi wolɔ̃na gbɔ. Vovototo nɔa esi womeɖe lɔlɔ̃ fia o ƒe tsitsi kple esi woɖe lɔlɔ̃ fia tɔ dome gɔ̃ hã.”\nToronto Star ka nya ta le numekuku aɖe si gblɔ nya ma ƒomevi ŋu. Egblɔ be: “Ðevi siwo womewɔa atuu na, kaa asi wo ŋu lɔlɔ̃tɔe alo doa vivi ɖe wo ŋu edziedzi o . . . ƒe nuteɖeamedzi seselelãmewo nu sẽna ale gbegbe.” Le nyateƒe me la, vivimadomado ɖe vidzĩ ŋu “ate ŋu agblẽ nu le eƒe nusɔsrɔ̃ kple ŋkuɖoɖonudzi ŋu vevie le etsɔme.”\nNya siawo te gbe ɖe dzilawo ƒe wo viwo gbɔ nɔnɔ dzi. Esia manɔmee la, aleke ƒomedodo kplikplikpli anɔ dzila kple vi domee? Gake nublanuitɔe la, le xexeame ƒe akpa siwo kesinɔnuwo bɔ ɖo me la, nɔnɔme si bɔ fifiae nye be woadze agbagba aƒle ɖevi ƒe nuhiahiãwo nɛ evɔ edzilawo menɔa egbɔ o. Woɖoa ɖeviwo ɖe suku, woɖoa wo ɖe Kwasiɖagbe suku, wona wova wɔa dɔ, wodaa wo ɖe ɖeviwo ƒe dzomeŋɔlifefewɔƒewo, eye wonaa ga wo heɖoa wo ɖe modzakaɖeƒewo. Ne woɖe ɖeviawo ɖe aga tso ƒomea gbɔ alea la, wo dometɔ miliɔn geɖe va sena le wo ɖokui me—alo ewɔna na wo—be wogbe yewo, wometsɔ ɖeke le yewo me o, eye womelɔ̃ yewo o, le ame tsitsi mabuameŋuwo dome. Ðewohĩ alesi ɖevi geɖe va le esem le wo ɖokui me alea hã tae ɖevi tsigbɔdome siwo wobu be woade 3,000 va le Berlin. Le kpɔɖeŋu me, Micha si nye ɖevi dzaa gblɔ be: “Ame aɖeke megatsɔ ɖeke le eme nam o.” Germany ŋutsuvi si xɔ ƒe asieke fa konyi nenema ke be: “Asɔ nam be manye míaƒe avu boŋ.”\nŊlɔmiwɔwɔ le Ðeviwo Ŋu ƒe Mɔnuwo Le Vovovo\nÐeviwo gbegblẽɖi nye ŋlɔmiwɔwɔ ƒomevi si Biblia yɔ be ‘ame ƒe nya malɔ̃malɔ̃’ ɖeɖefia. (Romatɔwo 1:31; Timoteo II, 3:3) Eye ate ŋu ana woawɔ nu manyomanyo siwo gbɔ eme ɖe ame ŋu. Le kpɔɖeŋu me, tso esime woɖu Dukɔwo Dome Ƒe na Ðeviwo le ƒe 1979 me la, ŋlɔmiwɔwɔ le ɖeviwo ŋu kple wo gbɔ dɔdɔ sesẽe ŋu koŋue wotrɔ susu ɖo. Nyateƒee, esesẽ be woaƒo eŋutikɔntabubu siwo sɔ tututu nu ƒu, eye woto vovo le dukɔ vovovo me. Gake ɖikeke mele eme o be esesẽna be ɖevi siwo gbɔ wodɔ sesẽe ƒe seselelãmebiwo naku ne wole tsitsim.\nEɖanye ŋlɔmiwɔwɔ ka tɔgbe ye o, enaa ɖeviwo sena le wo ɖokui me be womelɔ̃ yewo o eye be wometsɔ ɖeke le yewo me o. Eye edze abe kuxi sia le dzidzim ɖe edzi ene. Le Germanytɔwo ƒe nyadzɔdzɔgbalẽ si nye Die Welt ƒe nya nu la, “ɖevi gbogbo aɖewo le tsitsim va le ame maɖɔʋuwo zum le hadome.” Egblɔ kpee be: “Ðeviwo mekpɔa vividoɖeameŋu si nɔa aƒeme o. [Gerd Romeike si nye tatɔ le Hamburg ɖevitakpɔdɔwɔƒe aɖe], gblɔ be ɖeviwo kple dzilawo dome seselelãmekadodo me le gbɔdzɔgbɔdzɔm, alo be wometu kadodo ma ɖo gɔ̃ hã o. Ðevi mawo sena le wo ɖokui me be wogbe yewo, eye woƒe didi be yewoanɔ dedie mevaa eme o.”\nÐevi siwo womena beléle kple lɔlɔ̃ si wòdze be woana wo o ate ŋu ado dziku vevie, eye woaɖe woƒe dzikua ɖe amesiwo gbe wo alo ɖewohĩ amesiame ko ŋu. Ƒe ewoe nye si va yi la, Canadatɔwo ƒe numekuha aɖe ɖee fia be ehiã be woaɖe afɔ kpata, bene dzidzime blibo “si bunɛ be amegbetɔƒomea metsɔ ɖeke le yewo me o” dome nagagblẽ o.\nÐewohĩ adzro ɖevi siwo womeɖea lɔlɔ̃ fiana heléa be na o be yewoasi adzo le aƒeme be yewoakpɔ gbɔdzɔe tso kuxiawo me, gake wova kpɔa wo ɖokui le kuxi gãwo wu me le dugã siwo me nuvlowɔwɔ, atikevɔ̃ɖizazã, kple agbegbegblẽnɔnɔ bɔ ɖo me. Le nyateƒe me ƒe 20 kple edzivɔwo enye sia la, kpovitɔwo bu akɔnta be ɖevi sisila 20,000 siwo mekpɔ xɔ ƒe 16 haɖe o nɔ United States ƒe dugãnuto ɖeka ko me. Wogblɔ le wo ŋu be “wonye aƒe siwo me ma eye ŋutasẽnuwɔwɔ, siwo tsoa dzila ahamula alo atikevɔ̃ɖizãlawo gbɔ, bɔ ɖo la me tɔwo. Wozua ablɔdzitsilawo, wowɔa gbolo tsɔ kpɔa wo ɖokui dzi, ŋutsu gbolositsalawo zia wo dzi eye bubu megava nɔa wo ŋu o, eye vɔvɔ̃ nɔa wo me be ne yewote kpɔ be yewoasi la, habɔbɔ manɔsenu sia matsɔe ake yewo o.” Nublanuitɔe la, togbɔ be wodze agbagba geɖe be woatrɔ nɔnɔme gbãdziname sia hã la, egakpɔtɔ li kokoko.\nÐevi siwo tsi le nɔnɔme siwo ŋu míeƒo nu tsoe va yi la me va zua ame tsitsi siwo meda sɔna o, eye zi geɖe la, womete ŋu nyia woa ŋutɔ ƒe viwo nyuie o. Esi womeɖe ɖetsɔleme kple lɔlɔ̃ fia woawo ŋutɔ o ta la, wodzia vi siwo va nɔna abe woawo ke ene—ɖevi siwo sena le wo ɖokui me be wometsɔ ɖeke le yewo me helɔ̃ yewo o. Germanytɔ dunyahela aɖe gblɔe kpokploe wòsɔ ale: “Ðevi siwo womeɖe lɔlɔ̃ fia o tsina va zua ame tsitsi fuléamelawo.”\nGake dzila miliɔn geɖe le wo tɔ sinua wɔm be yewoana yewo viwo nanya be yewole vevie eye wolɔ̃ wo. Menye ɖeko wogblɔnɛ na wo ko evɔ o, ke woɖoa kpe edzi to beléle na wo lɔlɔ̃tɔe kple ɖetsɔleme si ɖevi ɖesiaɖe dze na ɖeɖe fia wo hã me. Ke hã kuxiwo gakpɔtɔ li—wonye kuxi siwo gbɔ dzila ɖekaɖekawo ŋutɔ mate ŋu akpɔ o. Le kpɔɖeŋu me, le xexeame ƒe akpa aɖewo la, amegbetɔ ƒe ganyawo kple dunyaheɖoɖo madeblibowo mete ŋu kpɔ lãmesẽnyawo gbɔ alesi dze, sukudede si sɔ, kple nuɖuɖu si asu ɖeviwo nu, kpakple takpɔkpɔ tso kluvidɔwɔwɔ ƒe fuwɔame kple agbenɔnɔ le nɔnɔme wɔnublanuiwo me gbɔ o. Eye zi geɖe la, ame tsitsi ŋuklẽla, nufitifitiwɔla, ɖokuitɔdila, kple ameŋumabulawo naa nɔnɔme siawo gagblẽna ɖe edzi.\nKofi Annan si nye Dukɔ Ƒoƒuawo ƒe dɔdzikpɔlagã yɔ kuxi gã aɖewo siwo me tom ɖeviwo le egbea esi wòŋlɔ be: “Ðevi miliɔn geɖe yi edzi le ahedada ƒe gbɔɖiame dziŋɔwo ƒe fu kpem; wo dometɔ akpe alafa geɖe kpea fu le aʋawɔwɔ kple ganyawo ƒe gbegblẽ ta; wo dometɔ akpe geɖe zu nuwɔametɔwo le aʋawɔwɔwo ta; bubu geɖewo zu tsyɔ̃evi alo woku le HIV/AIDS ta.”\nGake menye nyadzɔdzɔawo katãe nye nublanuinya o! Dukɔ Ƒoƒuawo ƒe dɔwɔhawo, abe Dukɔ Ƒoƒuawo ƒe Ðeviwo Ŋu Nyagbɔkpɔha (UNICEF) kple Xexeame ƒe Lãmesẽhabɔbɔ ene wɔ geɖe be woatsɔ ana ɖeviwo ƒe nɔnɔmea naka ɖe eme. Annan gblɔ be: “Wodzia ɖevi geɖe wu wole lãmesẽ me eye wonaa mɔxexe na dɔléle tike wo dometɔ geɖe wu; geɖe wu ate ŋu axlẽ nu ahaŋlɔ nu; geɖe wu kpɔ ablɔɖe ate ŋu asrɔ̃ nu, afe eye woanɔ agbe abe alesi dze ɖeviwo ene wu alesi míebu le ƒe ʋɛ siwo va yi me be wòava nɔ.” Ke hã exlɔ̃ nu be: “Menye fifiae nye ɣeyiɣi si me míaɖe dzi ɖi le dzidzedze siwo míekpɔ va yi ta o.”\nEsiwo Gbɔ Wòle Be Woakpɔ Etɔxɛe\nEdze be woakpɔ ɖevi aɖewo gbɔ etɔxɛe. Le ƒe 1960-awo ƒe gɔmedzedze la, nyatakaka siwo tso dukɔ geɖewo me ku ɖe vidzĩ akpe geɖe siwo woyɔ be thalidomide-viwo ŋu la ʋuʋu xexeame. Ne funɔwo mi thalidomide sia si nye alɔ̃dɔtike la, egblẽa nu le wo ŋu le manyamanya me eye wònaa wodzia vi siwo ƒe abɔwo alo atawo tuna alo menɔa wo ŋu kura o. Zi geɖe abɔwo kple afɔwo nɔa sue ŋutɔ.\nLe ƒe 40 megbe la, ametsrɔ̃nu si ate ŋu ana ɖeviwo nazu nuwɔametɔwo ye nye tomebɔmbwo. * Ame aɖewo bu akɔnta be tomebɔmb siwo ade miliɔn 60 va ɖo miliɔn 110 siwo ate ŋu awó ye woɖi ɖe xexeame katã. Ewua ame siwo ade 26,000 alo na wozua nuwɔametɔwo ƒe sia ƒe—siwo dome ɖevi geɖe hã le. Tso ƒe 1997 me, esime Jody Williams xɔ Nobel Ŋutifafa Nunana le eƒe tsotso ɖe tomebɔmbwo ɖeɖe ɖa ŋu ta la, wova trɔ susu ɖe kuxi sia ŋu geɖe wu. Gake teƒe siwo woɖi tomebɔmbwo ɖo gakpɔtɔ li. Germanytɔ dunyahela aɖe gblɔ ku ɖe agbagba siwo dzem wole be woaɖe tomebɔmbwo ɖa le xexeame ŋu be: “Ðeko wòsɔ kple alesi woatsɔ gatsivi anɔ tsi kum le tsilegba me be wòavɔ le esime woʋu pɔmpi wòle kɔkɔm ɖe eme.”\nÐeviwo ƒe hatsotso bubu si gbɔ wòle be woakpɔ etɔxɛe nye dzilamanɔsiviwo. Yehowa Mawu, amegbetɔ Wɔla, ɖoe be ɖeviwo natsi le vidada kple vifofo siaa ƒe beléle lɔlɔ̃tɔe me. Ðevi hiã dzilawo ƒe ɖetsɔleme sia si da sɔ eye wodze nɛ.\nTsyɔ̃evidzikpɔƒewo kple vixɔnyihabɔbɔwo dzea agbagba kpɔa ɖevi siwo si dzilawo mele o ƒe nuhiahiãwo gbɔ na wo. Gake nublanuitɔe la, zi geɖe ɖevi dahe akpa gãtɔ siwo koŋ wòhiã be woaxɔ anyi la boŋue wogblẽna ɖi—esiwo nye dɔnɔwo, esiwo nusɔsrɔ̃ tɔtɔa susu na, alo nuwɔametɔwo alo esiwo nye amedzroviwo.\nWoɖo habɔbɔwo anyi siwo dea dzi ƒo na amewo be woanɔ ga dzɔm edziedzi be woate ŋu “axɔ” ɖevi siwo le dukɔ siwo me kesinɔnuwo mebɔ ɖo o la anyi. Wozãa ga siwo wodzɔna la tsɔ dea ɖevia suku alo tsɔ kpɔa eƒe agbemenuhiahiãwo gbɔe. Ne ehiã la, woate ŋu aɖo fotowo kple lɛtawo ɖe wo nɔewo atsɔ ado ŋusẽ ƒomedodoae. Togbɔ be ɖoɖo sia ɖe vi aɖewo hã la, menye egbɔkpɔnu adodoea ye wònye o.\nNu ɖedzesi bubu si wowɔ tsɔ na kpekpeɖeŋu dzilamanɔsiviwo ƒe kpɔɖeŋue nye habɔbɔ aɖe si ɖu eƒe ƒe 50 xɔxɔzã le ƒe 1999 me.\nSOS-Ðeviwo ƒe Kɔƒe\nLe ƒe 1949 me la, Hermann Gmeiner ɖo ɖoɖo si wòyɔ be SOS Ðeviwo ƒe Kɔƒe anyi le Imst, Austria. Tso gɔmedzedze nyaŋui sia dzi la, eƒe habɔbɔa keke ta va nye kɔƒe kple habɔbɔ mawo tɔgbe siwo ade 1,500 kloe le Afrika, Amerika, Asia, kple Europa dukɔ 131 sɔŋ me.\nGmeiner tu eƒe kpekpeɖeŋunadɔa ɖe gɔmeɖose ene dzi—siwo nye vidadaa, nɔviwo, aƒeame, kple kɔƒea. “Vidada” dzie “ƒome” si me ɖevi atɔ̃ alo ade—ɖewohĩ esi wu nenema—le dzi kpɔkpɔ nɔa te ɖo. Enɔa wo gbɔ eye wòdzea agbagba ɖea lɔlɔ̃ kple ɖetsɔleme fiaa wo abe alesi dze vidada ŋutɔŋutɔ ene. Ðeviawo wɔa ɖeka le “ƒome” ɖeka ma me kple “vidada” ma ke vaseɖe esime ɣeyiɣia nade be woaʋu le “aƒeme.” Ðevi siwo xɔ ƒe vovo ye nɔa “ƒomea” me. Esi “nɔviŋutsu” kple “nɔvinyɔnu” tsitsiwo kple suetɔwo siaa nɔa eme ta la, ɖeviawo srɔ̃na alesi woalé be na wo nɔewo, si wɔnɛ be womeva zua ɖokuiŋudzelawo o. Wodzea agbagba be woana ɖeviawo nawɔ ɖeka anye “ƒome” tso keke woƒe ɖevime ke alesi wòanya wɔe. Wokpɔa egbɔ be amesiwo nye dadaviwo nyea “ƒome” ɖeka me tɔwo ɣesiaɣi.\n“Ƒome” siwo ade 15, siwo dometɔ ɖesiaɖe wotso aƒe na ye le kɔƒea ɖesiaɖe me. Wona hehe ɖeviawo katã be woakpe ɖe wo “dada” ŋu le aƒemedɔ siwo hiã la wɔwɔ me. Togbɔ be ɖewohĩ vifofo meli o hã la, wowɔ ɖoɖo ŋutsu va wɔa vifofo ƒe wɔƒe le aɖaŋuɖoɖo kple hehenana si hiã gome. Ðeviawo dea suku siwo le nutoa me. Wonaa ga home aɖe si woɖo ɖi koŋ “ƒome” ɖesiaɖe be woatsɔ akpɔ nuhiahiãwo gbɔe. Woƒlea nuɖuɖu kple nudodowo le nutoa me. Taɖodzinua enye be woana ɖeviawo nato ƒomegbenɔnɔ kple eƒe kuxiwo kpakple dzidzɔwo katã me, be wòana woanɔ agbe abe amesiame ene alesi wòanya wɔe. Esia dzraa wo ɖo na ƒomeɖoɖoanyi ne wova tsi.\nWokpɔtɔ Le Egbɔkpɔnu Adodoea Dim\nVixɔnyihabɔbɔwo, tsyɔ̃evidzikpɔƒewo, SOS Ðeviwo ƒe Kɔƒewo, UNICEF, kple habɔbɔ alo ƒuƒoƒo mawo tɔgbewo ɖea vi nyuiwo le woƒe agbagbadzedze le kpekpeɖeŋunana ɖevi dahewo me. Gake wo dometɔ aɖeke mate ŋu asẽ nu be ame aɖewo da ahe o. Aleke gbegbe woadze agbagbae o, womate ŋu aɖɔ ɖevi nuwɔametɔ ƒe ŋutinuwo ɖo, ada dɔ na esiwo le tagbɔdɔ lém, ana ɖevi nagawɔ ɖeka kple edzila siwo dome klã alo wogbe wo nɔewo, alo ana wòagawɔ ɖeka lɔlɔ̃tɔe kple dzila si ku le egbɔ o.\nAleke ke amegbetɔwo ɖadze agbagbae o, womate ŋu ahe ɖeviwo ƒe kuxiwo gbɔ kpɔnu adodoea vɛ o. Gake woava kpɔ wo gbɔ! Ẽ, eye ɖewohĩ woakpɔ wo gbɔ kpuie wu alesi nàsusui. Gake aleke?\n^ mm. 17 Kpɔ nyati siwo tsiã ɖe enu si nye “Land Mines—What Can Be Done?” (“Tomebɔmbwo—Nukae Woate Ŋu Awɔ le Eŋu?”) si le míaƒe tata si nye May 8, 2000, Eŋlisigbe me tɔ me.\nÐevi hiã dzila evea siaa ƒe lɔlɔ̃ɖeɖefia kple belélename eye edze be woanae\nƉoe Ɖe Amewo Ɖoe Ɖe Amewo Ðeviwo Dze na Beléle Kple Lɔlɔ̃\ng00 12/8 axa 6-9


1 Korintotɔwo 5:11-13\n Eyata azɔ la meŋlɔ na mi bena, miagade ha kple amea ɖe, si ne woyɔnɛ be nɔvi, wònye ahasiwɔla alo ŋubiãla alo trɔ̃subɔla alo busubɔla alo ahamula alo adzodala la o, migaɖu nu kple nenem me sia hã o. Elabena nya kae le mia kple amesiwo le egodo la dome bena, madrɔ̃ ʋɔnu wo mahã? Alo miawo la, ɖe miedra ʋɔnu amesiwo le eme la gã oa? Ke amesiwo le egodo la, Mawu adrɔ̃ ʋɔnu woawo. Miɖe ame vɔ̃ɖi la ɖa le mia ŋuta mia dome!\n Mlɔeba la mi katã misusu nu ɖeka, ame nu nawɔ nublanui na mi; milɔ̃ mia nɔewo abe nɔviwo ene; miaƒe dɔme natrɔ ɖe ame ŋu; mibɔbɔ mia ɖokui. Migaɖo vɔ̃ vɔ̃ teƒe alo dzudzu dzudzu teƒe o; ke esia teƒe la miyra boŋ; elabena esia ta woyɔ mi vɛ ɖo, be mianyi yayra ƒe dome.\nNe èzɔ kple nunyalawo la, àdze nunya; ke ne ède ha kple bometsilawo la, azu emegbegblẽ.\nElabena ameŋkumekpɔkpɔa ɖeke mele Mawu gbɔ o.\n Ke amesi gbɔdzɔ le xɔse me la, mixɔe, gake menye bene miahe nya le tamesusu vovovowo ŋuti o. Ame ɖeka xɔna sena bena, yeate ŋu aɖu nusianu, ke amesi gbɔdzɔ la, ama ko wòɖuna.\n Yesu gblɔ na wo bena: Nyee nye agbebolo la, amesi vaa gbɔnye la, dɔ mele ewu ge akpɔ o; eye amesi le dzinye xɔm le sesem la, tsikɔ mele ewu ge akpɔ o. Gake megblɔe na mi bena, miekpɔm, eye miexɔm se o. Nusianu, si Fofo la tsɔ nam la, ava gbɔnye, eye amesi vaa gbɔnye la, nyemale eƒu ge gbe akpɔ o.\n Eyata esi míenye Mawu ƒe ame tiatiawo kple ame kɔkɔewo kpakple lɔlɔ̃viwo ŋuti la, mido dɔmetɔtrɔ kple nublanuikpɔkpɔ, dɔmekɔkɔ, ɖokuibɔbɔɖeanyi, dɔmefafa, dzigbɔgbɔ blewu, eye mihe adodo kple mia nɔewo, eye mitsɔ ke mia nɔewo, ne nyaa ɖe le amea ɖe si ɖe amea ɖe ŋuti la, alesi Kristo hã tsɔ ke mii la, miawo hã miwɔ nenema ke! Ke hekpe ɖe nusiawo katã ŋuti la mido lɔlɔ̃, si nye blibonyenye la ƒe nublanu.\n Míese wogblɔ bena: Ŋku ɖe ŋku teƒe, eye aɖu ɖe aɖu teƒe; ke nye la mele egblɔm na mi bena: Migatsi tre ɖe ame vɔ̃ɖi la ŋuti o; ke boŋ amesi ke ƒo wò nuɖusi tome la, nyẽ ekeme hã nɛ; eye amesi le didim be, yeadrɔ̃ ʋɔnu kpli wò, bene yeaxɔ wò awu le asiwò la, na ne wòaxɔ avɔ hã le asiwò; eye amesi ke azi dzi wò be, nazɔ kplii gaƒoƒo ɖeka la, zɔ eve kplii. Na nu amesi le nu biawòm, eye amesi le didim be, yeaɣe nu le asiwò la, megatrɔ dzo le egbe o.\n Tete fia la agblɔ na amesiwo le eƒe nuɖusi me la bena: Miva, mi Fofonye ƒe ame yayrawo, minyi fiaɖuƒe, si wodzra ɖo ɖi na mi tso xexeme ƒe gɔmeɖoɖoanyi me la, ƒe dome! Elabena dɔ wum, eye miena nuɖuɖum; tsikɔ wum, eye miena tsim; amedzro menye, eye miexɔm medze mia gbɔ. Mele amama, eye miedo awu nam; nye lãme gblẽ, eye mieva kpam ɖa, mele gaxɔ me, eye mieva gbɔnye. Tete ame dzɔdzɔeawo axɔ edzi ne agblɔ bena: Aƒetɔ, gbekagbee míekpɔ bena, da le wuwòm, eye míenyi wò, alo tsikɔ le wuwòm, eye miena tsi wò mahã? Gbekagbe míekpɔ wò nènye amedzro, eye míexɔ wò nèdze mía gbɔ, alo amama, eye míedo awu na wò mahã? Alo gbekagbe míekpɔ bena, wò lãme gblẽ, alo nèle gaxɔ me, eye míeva kpɔ wò ɖa mahã? Eye fia la aɖo eŋu agblɔ na wo bena: Vavã mele egblɔm na mi bena: Nusianu, si miewɔ na nenem nɔvinye sue siawo dometɔ ɖeka la, nyee miewɔe na.\n Ke ele na mi, amesiwo ŋu ŋusẽ le la bena, miatsɔ amesiwo ŋu ŋusẽ mele o la ƒe gbɔdzɔgbɔdzɔwo, eye míagadze mía ɖokui ŋu o. Mía dome amesiame nadze ehavi ŋu hena eƒe nyonyo, bene woatsɔe atu; elabena Kristo hã medze eɖokui ŋu o, hafi abe alesi woŋlɔ ɖi ene bena: „Amesiwo dzu wò la ƒe dzudzu va dze dzinye.“ Elabena nusi ke woŋlɔ ɖi tsã la, woŋlɔe le míaƒe nufiafia ta, bene miatsɔ ŋɔŋlɔawo ƒe dzidodo kple akɔfafa akpɔ nukpɔkpɔ. Ke dzidodo kple akɔfafa ƒe Mawu la awɔ mi bena, miasusu tame ɖeka le mia nɔewo dome le Kristo Yesu nu, bene miatsɔ tame ɖeka kple nu ɖeka akafu Mawu, mía Aƒetɔ Yesu Kristo Fofo la. Eyaŋuti mixɔ mia nɔewo, abe alesi Kristo hã xɔ mi ene hena Mawu ƒe kafukafu.\n Ke wò la, nukaŋuti nèdrɔ̃a ʋɔnu nɔviwò mahã? Alo wò hã, nukaŋuti nèdo vlo nɔviwò mahã? Elabena mi katã míava nɔ tsitre ɖe Kristo ƒe ʋɔnudrɔ̃zikpui la ŋgɔ. Elabena woŋlɔ ɖi bena; „Aƒetɔ la gblɔ be: Meta nye agbe: Woadze klo sia klo nam, eye aɖe sia aɖe aʋu me na Mawu.“ Eyata azɔ mía dome ɖesiaɖe abu akɔnta le ye ŋutɔ ɖokui ŋuti na Mawu. Azɔ la migana miadrɔ̃ ʋɔnu mía nɔewo o, hafi midrɔ̃ ʋɔnu le nusia ŋuti boŋ bena, amea ɖeke nagatsɔ nukikli alo nuɖiaɖia ada ɖe nɔvia ƒe mɔ dzi o. Menyae, eye mekpɔ kakaɖedzi le Aƒetɔ Yesu me bena, naneke menye kɔgblẽɖonu le eɖokui si o, negbe amesi ke bua nane kɔgblẽɖonu la, eyama wòzu kɔgblẽɖonu na. Ke ne nɔviwò le nu xam le wò nuɖuɖu ŋuti la, ekema megale zɔzɔm le lɔlɔ̃ la nu o. Megatsɔ wò nuɖuɖu tsrɔ̃ ame ma, si la Kristo ku ɖo la o! Azɔ la migana woagblɔ busunya ɖe miaƒe nu nyui la ŋuti o!: Elabena mawufiaɖuƒe la menye nuɖuɖu kple nunono o, ke dzɔdzɔenyenye kple ŋutifafa kple dzidzɔ le Gbɔgbɔ kɔkɔe me boŋ ye. Elabena amesi ke subɔa Kristo le nusiawo me la, eƒe nu nyoa Mawu ŋu, eye wòdzea amewo ŋu. Eyata azɔ minɛ míanɔ nusiwo nye ŋutifafatɔ kple nusiwo woatsɔ atu ame nɔewo la yome?


1 Mose 23 | Biblia Le Internet Dzi | Xexe Yeye Gɔmeɖeɖe\nSara ƒe ku kple afi si woɖii ɖo (1-20)\n23 Sara nɔ agbe ƒe alafa ɖeka blaeve vɔ adre; esiae nye Sara ƒe agbenɔƒe.+ 2 Eye Sara ku le Kiriat-Arba,+ si nye Hebron,+ le Kanaan-nyigba dzi.+ Abraham xa nu vevie eye wòfa Sara ŋutɔ. 3 Eye Abraham tso le srɔ̃a kukua gbɔ yi ɖagblɔ na Het viwo+ be: 4 “Amedzro menye va tsi mia dome.+ Mina teƒem le mia gbɔ wòazu nye ameɖiƒe, ale be maɖi srɔ̃nye ɖe afi ma.” 5 Het viwo ɖo eŋu na Abraham be: 6 “Nye aƒetɔ, ɖo to mí. Mawu ɖo wò amegã le mía dome.+ Àte ŋu aɖi srɔ̃wò ɖe míaƒe ameɖiƒe nyuitɔ faa. Mía dometɔ aɖeke magbe be nàgaɖi wò ame kuku la ɖe yeƒe ameɖiƒe o.” 7 Eye Abraham tso eye wòbɔbɔ ɖe Het viwo,+ siwo nye dua me vidzidziwo, ŋkume 8 eye wògblɔ na wo be: “Ne mielɔ̃* ɖe edzi be maɖi srɔ̃nye la, ekema miɖo tom; miɖe kuku na Zohar vi Efron nam, 9 be wòadzra Makepela-gado si le eƒe anyigba ƒe liƒo dzi lɔƒo la nam. Nedzrae nam le mia ŋkume ɖe klosalo ale si nu wòaxɔ la nu,+ ne wòazu nye ameɖiƒe.”+ 10 Ke Efron bɔbɔ nɔ Het viwo dome. Eye Hititɔ Efron ɖo eŋu na Abraham le Het viwo kple ame siwo katã va dua ƒe agbo nu+ la ƒe to me be: 11 “Ao, nye aƒetɔ! Ðo tom. Metsɔ anyigba la kple agado si le edzi la siaa na wò. Metsɔe na wò le nye dukɔ la me viwo ŋkume. Ði wò ame kukua faa.” 12 Eye Abraham bɔbɔ ɖe dua me viwo ŋkume, 13 eye wògblɔ na Efron, esi dua me viwo hã nɔ to dzi, be: “Ne èlɔ̃ la, ke ɖo tom! Matsɔ klosalo ale si nu anyigba la axɔ la ana wò. Xɔe le asinye, ne maɖi srɔ̃nye ɖe afi ma.” 14 Eye Efron ɖo eŋu na Abraham be: 15 “Nye aƒetɔ, ɖo tom. Nu kae anyigba si ƒe home nye klosalo sekel* alafa ene la nye le nye kpli wò dome? Ði wò ame kukua faa.” 16 Abraham ɖo to Efron, eye Abraham da klosalo home si Efron yɔ Het viwo se la nɛ. Klosalo sekel* alafa ene ɖe ale si asitsalawo danɛ nu.+ 17 Ale woɖo kpe edzi be Efron ƒe anyigba si le Makepela le Mamre ŋgɔ, anyigba la kple agado si le edzi, kple ati siwo katã le anyigbaa dzi la 18 zu Abraham ƒe nunɔamesi si wòƒle le Het viwo kple ame siwo katã va dua ƒe agbo nu la ŋkume. 19 Emegbe Abraham ɖi srɔ̃a Sara ɖe agado si le Makepela-nyigba dzi le Mamre ŋgɔ la me, le Hebron le Kanaan-nyigba dzi. 20 Ale Het viwo ɖe asi le anyigba la kple agado si le edzi la ŋu na Abraham wòzu eƒe ameɖiƒe.+\n^ Alo, “Ne miaƒe luʋɔ lɔ̃.”


amesiwo dome xexe sia me mawu gbã ŋku na dzimaxɔsetɔwo ƒe tamesusu le la, bene Kristo, si nye Mawu ƒe nɔnɔme la, ƒe ŋutikɔkɔe nyanyuie la ƒe kekeli nagaklẽ na wo o.\nEye nyagblɔɖi, si li ke sesĩe wu la, le mia si, eye miewɔe nyuie bena, míekpɔa edzi, abe akaɖi, si le keklẽm le tsyɔtsyɔƒe ene, halase esime ŋu lake, eye ŋukeɣletivi ladze le miaƒe dziwo me;\n Mido Mawu ƒe aʋawɔnu blibo la katã, bene míate ŋu ano te ɖe Abosam ƒe aɖaŋu vɔ̃wo nu; elabena míele kame tem kple ʋu kpakple ŋutilã o, ke boŋ mía kple dziɖulanyenye kple ŋusẽ kple xexe sia me fia, siwo le fifi viviti sia me kpakple vɔɖinyenye ƒe gbɔgbɔ, siwo le dziƒonutowo me lae le kame tem.\nMiawo la mietso fofo, si nye Abosam la me, eye mia fofo ƒe nudzodzrowo miedina be, miawɔ Eya la amewula wònye tso gɔmedzedzea me, eye mele tsitre ɖe nyateƒe la me o, elabena nyateƒe mele eyama me o. Ne ele aʋatso kam la, eƒoa nu tso eya ŋutɔ ɖokui me, elabena aʋatsokala kple aʋatsokafofo wònye.\n Eye mawudɔla, siwo medzra woƒe amegãnyenye ɖo o, ke wogblẽ woa ŋutɔwo ƒe nɔƒe ɖi la, wotsɔ kɔsɔkɔsɔ mavɔwo bla wo hedzra wo ɖo ɖe viviti tsiɖitsiɖi me hena ŋkeke gã la ƒe ʋɔnudɔdrɔ̃. Abe alesi wotsɔ Sodom kple Gomora kple du, siwo ƒo xlã wo, siwo wo ahasi akpa abe woawo ene, eye wodze ŋutilã bubu yome la, wo kpɔɖeŋu, esi wokpe dzo mavɔ ƒe fu la: Nenema ke drɔ̃ekula siawo hã ƒoa ɖi ŋutilã, eye woɖoa vlo aƒetɔnyenyewo, eye wogblɔa busunya ɖe ŋutikɔewo ŋuti. Ke Mixael, mawudɔla gã la, esime wòle anuku tsyɔm hele nu ƒom kple Abosam le Mose ƒe kukua ŋuti la, medo dzi gblɔ busufɔbubu ɖe eŋuti o, ke boŋ egblɔ bena: Aƒetɔ la laka mo na wò!\nEye tela te ɖe eŋu gblɔ nɛ bena: Nenye Mawuvi nènye la, ekema gblɔ na kpe siawo be, wòatro zu abolo.\nKpɔ ɖa, maɖe Satana ƒe ƒuƒoƒemetɔa ɖewo, amesiwo gblɔna bena, Yudatɔwo yewonye, eye womenyee o, ke boŋ aʋatso wokana la; kpɔ ɖa, mawɔ wo be, woava ade ta agu ɖe wò afɔ nu, eye woadze sii be, nye la melɔ̃ wò.\nKe ŋutifafa Mawu la agbã Satana ɖe miaƒe afɔwo te gudugudu kpuie. Mía Aƒetɔ Yesu ƒe amenuveve la nanɔ anyi kpli mi katã!\n Le wò asitsatsa gbogboawo ta nètso nu vɔ̃ɖi wɔwɔ yɔ ɖokuiwò mee, eye nezu nuvɔ̃wɔla; eyata menya wò ɖa le Mawu ƒe to kokoe la dzi, eye metsrɔ̃ wò le dzokpeawo dome, wò Kerubi, si keke aʋala me. Wò dzi de asi dada me le wò nyonyo ta, ètsɔ wò nunya de aka le wò atsyɔ̃ ta; eyata matsɔ wò aƒu anyi, eye matsɔ wò ade asi na fiawo, ne woakpɔ wò ʋuu keke wòati wo.\n Eye wògblɔ na wo bena: Mekpɔ Satana abe dzikedzo ene ge tso dziƒo. Kpɔ ɖa, mena ŋusẽ mi be, míado afɔ dawo kple dzidegbewo kpakple ketɔ la ƒe ŋusẽ katã dzi, eye naneke meli, si awɔ vɔ̃ mi gbeɖe o. Gake migakpɔ dzidzɔ bena, gbɔgbɔawo ɖoa to mi o; ke mikpɔ dzidzɔ bena, woŋlɔ miaƒe ŋkɔwo ɖi le dziƒowo.\n Wò ŋukeɣletivi, agudzevi, ale nège tso dziƒo enye si! Wò, amesi te dukɔwo ɖe anyi, woƒo wò ƒu anyigba! Egblɔ le wò dzi me be: Malia dziƒo, mali nye fiazikpui ɖe Mawu ƒe ɣletiviwo ta me, eye mabɔbɔ nɔ takpeto la dzi le anyiehe kekeake; malia alilikpowo ta me, eye mia kple dziƒoʋĩtɔ la mianɔ tasɔsɔ me. Ke woatutu wò aƒu tsieƒe, ɖe aʋli doblukɔ tsiɖitsiɖi la me.


GBE BUBU Albanian Arabic Bengali Bicol Bislama Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Gujarati Hiligaynon Hindi Hungarian Igbo Iloko Indonesian Italian Japanese Kannada Kinyarwanda Korean Latvian Lithuanian Macedonian Malagasy Malayalam Marathi Mizo Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese Zulu\nAME miliɔn aɖewo li siwo tso woƒe ɖevime ke la womenya nusi nye ahedada o. Wometsi dɔ mlɔ anyi alo tsi vuvɔ nu dɔ kpɔ o. Ke hã, amesiawo dometɔ geɖe ƒe dɔme trɔna ɖe ame dahewo ŋu eye wodzea agbagba geɖe be yewoakpe ɖe wo ŋu.\nGake ahedada gakpɔtɔ nye nɔnɔme si le fu ɖem na amesiwo dzi dukɔmeviʋa, tsiɖɔɖɔwo, kuɖiɖiwo, kple kuxi bubuwo dzɔ ɖo. Nudzɔdzɔ siawo ɖea fu na Afrikatɔ agbledela siwo dea agble hena ɖuɖu ko. Nɔnɔmea va ƒonɛ ɖe wo dometɔ aɖewo nu be wòaʋu tso woƒe aƒewo me ava nɔ dugãwo me alo woayi dukɔ bubu me abe sitsoƒedilawo ene. Mɔkpɔkpɔ be agbe anyo na yewo wu le dugãwo mee ƒoe ɖe kɔƒemenɔla aɖewo ya nu be woʋu.\nZi geɖe la, dugã siwo me amewo sɔ gbɔ ɖo akpã la va zua afisi ahedada bɔna ɖo. Nenye be anyigba si dzi woaƒã nuku ɖo li kura hã la, ʋɛ aɖewo ko woakpɔ. Zi geɖe la, dɔwɔɖui kpɔkpɔ sesẽna. Dziɖeleameƒo ɖeɖe kura gɔ̃ hã wɔnɛ be ame geɖe va nɔa agbe abe nuvlowɔlawo ene. Dugãmenɔlawo le konyi fam, gake amegbetɔ ƒe dziɖuɖuwo mete ŋu le ahedada si le dzidzim ɖe edzi la gbɔ kpɔm o. Esi London ƒe nyadzɔdzɔgbalẽ si nye The Independent nɔ susu hem yi Dukɔ Ƒoƒuawo ƒe nyatakaka si woɖe ɖe go le November 2003 me dzi la, egblɔ be: “Dɔwuitɔwo le dzidzim ɖe edzi le xexeame.” Egblɔ kpe ɖe eŋu be: “Amesiwo ƒe xexlẽme ade miliɔn 842 le xexeame godoo la meɖua nu ɖia ƒo o—eye xexlẽme ma gale dzi yim, ne wotsɔ ame miliɔn 5 bubu siwo va zua dɔwuitɔwo ƒe sia ƒe la le ekpem.”\nYehowa Ðasefowo ƒe alɔdzedɔwɔƒe si le South Africa la xɔa lɛtawo tsoa ame dahewo gbɔ ɣeaɖewoɣi. Le kpɔɖeŋu me, ŋutsu aɖe si tso Bloemfontein ŋlɔ bena: “Dɔwɔɖui mele asinye o, eye mefia fi le dugã me nenye be mɔnukpɔkpɔa ʋu ɖi. Ne nyemekpɔ naneke fi o la, míetsia dɔ ŋkeke geɖe—alesi vuvɔ nu sẽna ya mele gbɔgblɔ me o. Dɔwɔɖui meli nàkpɔ o. Ame geɖe le tsatsam le ablɔwo dzi le dɔ si woawɔ kple nusi woaɖu dim. Menya ame aɖewo siwo tsaa gbelɔnuwo me nɔa nuɖuɖu dim. Ðewo wu wo ɖokui. Nu te ɖe ame geɖe dzi eye wobu mɔkpɔkpɔ abe nye ke ene. Edze abe mɔkpɔkpɔ aɖeke mele etsɔ si gbɔna me o ene. Ðe Mawu si wɔ mí, hede didi mía me be míaɖu nu eye míado awu la mele nusia kpɔm oa?”\nŊuɖoɖo fakɔnamewo li na ŋutsu sia ƒe nya siwo ŋu wòtsi dzi ɖo vevie la. Ŋuɖoɖoawo tso Mawu ƒe Nya, Biblia me, abe alesi nyati si kplɔe ɖo aɖee fiae ene.\nƉoe Ɖe Amewo Ɖoe Ɖe Amewo Ðe Amegbetɔwo Ate Ŋu Aɖe Ahedada Ða?\nw05 5/15 axa 3


NE ÈNYA be dɔxɔleameŋu vɔ̃ɖi aɖe le nu gblẽm le miaƒe nutoa me la, aleke nàwɔ akpɔ ɖokuiwò ta? Ðewohĩ àte kpɔ azã nusiwo ado ŋusẽ wò dɔlélenutsiŋutete, eye àɖe ɖokuiwò ɖa tso amesiwo ŋu dɔlélea le gbɔ atsɔ akpɔ ɖokuiwò ta godoo. Nusia kee wòle be míawɔ le gbɔgbɔ me gome. Ŋɔŋlɔawo na míenya be, Kristo ƒe futɔ la ‘le xexeame xoxo.’ (Yohanes I, 4:3) Ne míedi be míaƒo asa na dɔléle aɖe xɔxɔ la, ele be míanya amesiwo ŋu dɔa le ahaɖe mía ɖokui ɖe aga tso wo gbɔ. Dzidzɔtɔe la, Biblia na numekɔkɔ geɖe mí ku ɖe Kristo ƒe futɔ la ƒe nya, si me dzrom míele la ŋu.\nNya “Kristo ƒe futɔ la” fia “tsitretsitsi ɖe Kristo ŋu (alo aʋatso Kristo).” Eyata le gɔmesese gbadzaa nu la, nya sia ku ɖe amesiwo katã tsia tre ɖe Kristo ŋu, alo gblɔna alakpatɔe be, yewoe nye Kristo la alo eteƒenɔlawo la ŋu. Yesu ŋutɔ gblɔ be: “Amesi ke mele dzinye o la, eya tsi tre ɖe ŋunye [alo nye Kristo ƒe futɔ]; eye amesi ke meƒoa ƒu kplim o la, ekana hlẽna.”—Luka 11:23.\nLe nyateƒe me la, apostolo Yohanes ŋlɔ nu tso Kristo ƒe futɔ la ŋu ƒe 60 kple edzivɔwo le Yesu ƒe ku kple eƒe tsitretsitsi yi dziƒo vɔ megbe. Eyata, ele be Kristo ƒe futɔ la ƒe dɔwɔnawo naku ɖe alesi woƒe nuwɔnawo gblẽa nu le Yesu yomedzela wɔnuteƒe, siwo le anyigba dzi ŋui la ŋuti.—Mateo 25:40, 45.\nKristo ƒe Futɔ la Tsia Tre Ðe Kristotɔwo Ŋu\nYesu xlɔ̃ nu eyomedzelawo be xexeame alé fu wo. Egblɔ be: “Woade mi asi na fukpekpe, eye woawu mi, eye dukɔwo katã woalé fu mi le nye ŋkɔ ŋuti. Eye aʋatsonyagblɔɖila geɖewo atsi tre ahaflu ame geɖewo.”—Mateo 24:9, 11.\nEsi wotiaa Kristo ƒe nusrɔ̃lawo yome le Yesu ƒe ‘ŋkɔa ŋuti’ ta la, edze ƒã be wo yometilawo nye Kristo ƒe futɔ, siwo tsi tre ɖe Kristo ŋu. “Aʋatsonyagblɔɖila” siwo dometɔ aɖewo nye Kristotɔwo tsã la hã nye Kristo ƒe futɔwo. (Yohanes II, 7) Yohanes ŋlɔ tso amesiawo ŋu be: ‘Kristo ƒe futɔ geɖewo do tso mía dome; gake womenye mía dometɔwo o; elabena ɖe wònye mía dometɔwo wonye la, anye ne woanɔ mía gbɔ ɖaa.’—Yohanes I, 2:18, 19.\nYesu kple Yohanes siaa ƒe nyawo ɖee fia kɔte be, menye ame ɖekae Kristo ƒe futɔ la nye o, ke boŋ ame geɖewoe. Gawu la, esi wonye aʋatsonyagblɔɖilawo ta la, woƒe dɔwɔnu veviwo dometɔ ɖekae nye mawusubɔsubɔ me alakpanufiafia. Nukawoe nye ameblemɔnu siwo wozãna dometɔ aɖewo?\nApostolo Paulo xlɔ̃ nu eƒe dɔwɔhati Timoteo be wòakpɔ eɖokui dzi nyuie le xɔsegbelawo, siwo dometɔ aɖewoe nye Himenaio kple Fileto, amesiwo ƒe “[nyawo kekena] ɖe dzi abe abi vɔ̃ ene” la, ƒe nufiafiawo ŋuti. Paulo gblɔ kpee be: “Amesiwo dome Himenaio kple Fileto wole, amesiwo tre mɔ tso nyateƒe la gbɔ hele gbɔgblɔm bena, tsitretsitsi va yi xoxo, eye wotrɔa ame aɖewo ƒe xɔse tsyɔa anyi.” (Timoteo II, 2:16-18) Edze abe ɖe Himenaio kple Fileto fia nu be kpɔɖeŋunyagbɔgblɔe tsitretsitsi ƒe mɔkpɔkpɔ la nye, eye be Kristotɔwo kpɔ tsitretsitsi xoxo le gbɔgbɔmegɔmesese nu ene. Enye nyateƒe be Yesu ƒe nusrɔ̃la zuzu nana be ame gbɔa agbe le Mawu ƒe nukpɔsusu nu, nusi ŋu Paulo ŋutɔ hã ƒo nu tsoe kɔte. (Efesotɔwo 2:1-5) Ke hã, Himenaio kple Fileto ƒe nufiafia ya mede bubu Yesu ƒe ŋugbedodo si nye be woafɔ ame kukuwo ɖe tsitre ŋutɔŋutɔ le Mawu Fiaɖuƒea ƒe dziɖuɖu te la ŋu o.—Yohanes 5:28, 29.\nEmegbe ƒuƒoƒo aɖe, si woyɔna be Gnostics, va do nukpɔsusu si nye be kpɔɖeŋunu dzaa aɖe koe tsitretsitsia nye la ɖe ŋgɔ. Esi woxɔe se be sidzedze (si nye gnoʹsis le Helagbe me) ate ŋu asu ame si to kadodo kple gbɔgbɔwo me ta la, Gnostic-awo tsɔ Kristotɔ xɔsegbelawo ƒe nufiafia kple Hela xexemenunya kpakple Ɣedzeƒetɔwo ƒe vivimenunya tsaka. Le kpɔɖeŋu me, wofiaa be, ŋutilãmenuwo katã nye nuvɔ̃, eye be le susu ma ta, Yesu meva le ŋutilã me o, ke boŋ ɖeko wòwɔ abe ɖe amegbetɔ ƒe ŋutilã nɔ esi ene. Abe alesi míekpɔe va yi ene la, nusia tututu ŋue apostolo Yohanes xlɔ̃ nu mí le.—Yohanes I, 4:2, 3; Yohanes II, 7.\nNu bubu si wogato vɛ le ƒe alafa aɖewo megbee nye nusi woyɔna be Trinita kɔkɔe alo Mawuɖekaetɔ̃ ƒe nufiafia, si me wogblɔna le be, Yesue nye Mawu Ŋusẽkatãtɔ la, eye eganye Mawu ƒe Vi hã. Ðɔkta Alvan Lamson gblɔ tso Trinitanufiafiaa ŋu le eƒe agbalẽ aɖe si ƒo nu tso alesi sɔlemehaa nɔ le ƒe alafa etɔ̃ gbãtɔwo me ŋu me be, “menye Yudatɔwo kple Kristotɔwo ƒe Ŋɔŋlɔwo mee wòdzɔ tso o; wodo susua ɖe ŋgɔ, eye woto Plato-nufiafia fialawo dzi tsɔe tra ɖe Kristotɔwo ƒe nufiafiawo me.” (The Church of the First Three Centuries) Amekawoe nye “Plato-nufiafia fiala” mawo? Woawoe nye nunɔla xɔsegbela siwo lɔ̃ ɖe trɔ̃subɔla Hela xexemenunyafiala Plato ƒe nufiafiawo dzi.\nTrinitanufiafiaa xɔxɔ de eme nye Kristo ƒe futɔ la ƒe aɖaŋunuwɔna aɖe, si na wòkpɔ dzidzedze ŋutɔ, elabena nufiafia sia na wobua Mawu amlimanu aɖee, eye ena be amewo megadea vovo Mawu kple Via dome o. (Yohanes 14:28; 15:10; Kolosetɔwo 1:15) Bu eŋu kpɔ, aleke ame aɖe ate ŋu awɔ ‘ate ɖe Mawu ŋu’ abe alesi Ŋɔŋlɔawo de dzi ƒoe ene, nenye be Mawu nye amlimanu aɖe?—Yakobo 4:8.\nNusi na nya la gatɔtɔ ɖe edzie nye be, Biblia gɔmeɖela geɖewo ɖe Mawu ƒe ŋkɔ Yehowa, ɖa le woƒe gɔmeɖeɖewo me, togbɔ be ŋkɔa dze wu zi gbɔ zi 7,000 le ŋɔŋlɔ gbãtɔa me gɔ̃ hã! Edze ƒã be, agbagbadzedze be woablu afɔ na amesi tututu Ŋusẽkatãtɔ la nye gɔmesese kple be woana wòazu amlimanu ŋkɔmanɔsitɔ aɖe la, nye bubumademade mía Wɔla kple eƒe Nya si tso gbɔgbɔ me la ŋu si gbɔ eme. (Nyaɖeɖefia 22:18, 19) Gawu la, dzesideŋkɔ siwo nye Mawu kple Aƒetɔ tsɔtsɔ ɖɔli ŋkɔ Yehowa, nye nya si le Yesu ƒe kpɔɖeŋugbedodoɖa si ƒe akpa aɖe gblɔ be, “Wò ŋkɔ ŋuti nakɔ!” la dzi mawɔmawɔ.—Mateo 6:9.\nKristo ƒe Futɔwo Gbea Mawu ƒe Fiaɖuƒea\nKristo ƒe futɔwo le dɔ dzi fifia vevie ŋutɔ le ‘ŋkeke mamlɛ’ siawo me. (Timoteo II, 3:1) Taɖodzinu vevi si le egbegbe ameblela siawo sie nye be, yewoana amewo nagase akpa si wɔm Yesu le, abe Mawu Fiaɖuƒe, si nye dziƒodziɖuɖu, si ava ɖu anyigba katã dzi kpuie ƒe Fia ene la gɔme o.—Daniel 7:13, 14; Nyaɖeɖefia 11:15.\nLe kpɔɖeŋu me, subɔsubɔhakplɔla aɖewo fiaa nu be, Mawu Fiaɖuƒea nye nusi le amewo ƒe dzi me, si nye nukpɔsusu si ŋuti kpeɖodzi aɖeke mele le Ŋɔŋlɔawo me o. (Daniel 2:44) Bubuwo ya gblɔna be, Yesu le dɔ wɔm to amegbetɔwo ƒe dziɖuɖuwo kple habɔbɔwo dzi. Ke hã, Yesu gblɔ be: “Nye fiaɖuƒe metso xexe sia me o.” (Yohanes 18:36) Nyateƒee, Satanae nye “xexeamefia” kple “xexe sia me mawu,” ke menye Yesu ye o. (Yohanes 14:30; Korintotɔwo II, 4:4) Esia tae eteƒe madidi o Yesu aɖe amegbetɔdziɖuɖuwo katã ɖa, eye eya ɖeka ko anye xexeame katã Dziɖula. (Psalmo 2:2, 6-9; Nyaɖeɖefia 19:11-21) Amewo doa gbe ɖa be esia nava eme ne wole Aƒetɔ ƒe gbedodoɖaa gblɔm, to gbɔgblɔ be, “Wò fiaɖuƒe nava! Woawɔ wò lɔlɔ̃nu le anyigba dzi, sigbe alesi wowɔna le dziƒo ene!” me.—Mateo 6:10.\nEsi subɔsubɔhakplɔlawo dea xexeame ƒe dunyahenuɖoanyiawo dzi ta la, wo dometɔ geɖe tsia tre ɖe amesiwo ɖea gbeƒã Mawu Fiaɖuƒea ŋuti nyateƒea la ŋu, eye wotia wo yome kura gɔ̃ hã. Eyata esɔ nyuie be Biblia-gbalẽ si nye Nyaɖeɖefia ƒo nu tso kpɔɖeŋugbolo—“Babilon Gã la”—si “mu ame kɔkɔewo ƒe ʋu kple Yesu ƒe ɖaseɖilawo ƒe ʋu” ŋuti. (Nyaɖeɖefia 17:4-6) Ewɔ gbɔgbɔmehasi hã, to alɔdodo anyigba dzi “fiawo,” alo dunyahedziɖulawo me, eye wòxɔa kpekpeɖeŋu tso wo gbɔ ɖe eteƒe. Kpɔɖeŋunyɔnu sia menye nu bubu aɖeke tsɔ wu xexeame ƒe alakpasubɔsubɔhawo ƒe ƒuƒoƒo o. Nyɔnu sia nye Kristo ƒe futɔ la ƒe akpa vevi aɖe.—Nyaɖeɖefia 18:2, 3; Yakobo 4:4.\nKristo ƒe Futɔ la Gblɔa Nya Siwo ‘Lũa Tome’ na Amewo\nHekpe ɖe yeaɖikristotɔ mawo ƒe nugbegbe le Biblia me nyateƒea gbɔ ŋuti la, wo dometɔ geɖe ɖe asi le Biblia ƒe agbenyuinɔnɔdzidzenuwo ŋu hetrɔ ɖe alesi ame akpa gãtɔ nɔa agbee ŋu. Wogblɔ nusiawo katã ɖi le Mawu ƒe Nya me be: “Ɣeyiɣi le vava ge, esime [amesiwo gblɔna be mawusubɔlawo yewonye maxɔ] nufiafia, si le blibo la o; ke boŋ, le alesi tome fiẽ wo nu la, woaƒo nufialawo nu ƒu na wo ɖokui le woa ŋutɔwo ƒe nudzodzrowo la nu.” (Timoteo II, 4:3) Azɔ hã, woyɔ mawusubɔsubɔ me nufitifitiwɔla siawo be, “aʋatso-apostolowo, dɔwɔla, siwo blea ame, amesiwo trɔa wo ɖokui wɔa Kristo ƒe apostolowo.” Biblia yi edzi gblɔ be: “Amesiawo ƒe nuwuwu anɔ ɖe woƒe dɔwɔwɔwo nu.”—Korintotɔwo II, 11:13-15.\nWoƒe dɔwɔwɔawo dometɔ aɖee nye “hadzenuwɔwɔwo,” si nye bubumademade dzidzenu kɔkɔwo ŋu ŋumakpemakpetɔe. (Petro II, 2:1-3, 12-14) Ðe míekpɔnɛ egbea be subɔsubɔhakplɔlawo kple wo yomedzela gbogbo aɖewo va le agbe, siwo medze Kristotɔwo o—siwo dometɔ aɖewoe nye ŋutsu kple ŋutsu alo nyɔnu kple nyɔnu ƒe gbɔdɔdɔ, kple ahasiwɔwɔ—nɔm alo va le asi dam ɖe wo dzi oa? Tɔ sẽ nàtsɔ nukpɔsusu kple agbenɔnɔ siawo, siwo bɔ la sɔ kple nya si dze le mawunyakpukpui siawo me kpɔ: Mose III, 18:22; Romatɔwo 1:26, 27; Korintotɔwo I, 6:9, 10; Hebritɔwo 13:4; Yuda 7.\n“Mido Nya Siwo Tso Gbɔgbɔawo Gbɔ la Kpɔ”\nLe nya siwo míegblɔ va yi ta la, ele be míawɔ ɖe apostolo Yohanes ƒe nya si wògblɔ be, míagabu míaƒe subɔsubɔdzixɔsewo nu tsɛ o la dzi. Exlɔ̃ nu bena: “Migaxɔ nya sia nya si tso gbɔgbɔ aɖe gbɔ la dzi se o, ke boŋ mido nya siwo tso gbɔgbɔawo gbɔ la kpɔ, be Mawu gbɔe wotso hã, elabena aʋatsonyagblɔɖila geɖe do go yi xexea me.”—Yohanes I, 4:1, NW.\nBu ‘Beroiatɔ ɖɔʋu’ aɖewo, siwo nɔ anyi le ƒe alafa gbãtɔ me ƒe kpɔɖeŋu ŋuti kpɔ. “Woxɔ nya la kple dzi faa, eye wole ŋɔŋlɔawo me dzrom gbesiagbe be, nusiawo [siwo Paulo kple Sila gblɔ la] le eme hã.” (Dɔwɔwɔwo 17:10, 11) Nyateƒee, togbɔ be Beroiatɔwo di vevie be yewoasrɔ̃ nu hã la, wokpɔ egbɔ be nya siwo yewose hexɔ de eme la, nye esiwo wotu ɖe Ŋɔŋlɔawo dzi bliboe.\nNenema ke egbea hã, Kristotɔ vavãwo meɖea mɔ xexeame ƒe nɔnɔme siwo nɔa tɔtrɔm kpɔa ŋusẽ ɖe wo dzi o, ke boŋ woléa Biblia me nyateƒea me ɖe asi sesĩe. Apostolo Paulo ŋlɔ bena: ‘Esia ŋuti medoa gbe ɖa ɖo, bena miaƒe lɔlɔ̃ la nanɔ agbɔ sɔm ɖe dzi wu le sidzedze vavãtɔ kple dzimenusese katã me.’—Filipitɔwo 1:9.\nNe mele nenema le gowòme haɖe o la, ke ɖoe wò taɖodzinu be ‘sidzedze vavãtɔ kple dzimenusese katã’ nasu asiwò to nusi tututu Biblia fia sɔsrɔ̃ me. Kristo ƒe futɔwo ƒe “nyakpakpawo” meflua amesiwo srɔ̃a Beroiatɔwo ƒe kpɔɖeŋua o. (Petro II, 2:3) Ðe esia teƒe la, Kristo ŋutɔŋutɔ kple eyomedzela vavãwo ŋuti nyateƒe si tso gbɔgbɔ me wɔa wo ablɔɖeviwoe.—Yohanes 8:32, 36.\nNUSI BIBLIA GBLƆ TSO KRISTO ƑE FUTƆ LA ŊU\n“Viwo, ɣeyiɣi mamlɛtɔe [edze ƒã be apostolowo ƒe ɣeyiɣia ƒe nuwuwue], eye abe alesi miese be, Kristo ƒe futɔ la gbɔna ene la, nenema ke Kristo ƒe futɔ geɖewo tsi tre azɔ.”—Yohanes I, 2:18.\n“Amekae nye aʋatsokala, ne menye amesi sẽ nu bena, Yesu menye Kristo o lae oa? Amesi ke gbe nu le Fofo la kple Vi la gbɔ la eyae nye Kristo ƒe futɔ la.”—Yohanes I, 2:22.\n“Nya sia nya si tso gbɔgbɔ aɖe gbɔ, si meʋua Yesu me o la metso Mawu gbɔ o. Gawu la, esiae nye nya si tso Kristo ƒe futɔ la gbɔ, si ŋkɔ miese be egbɔna, eye azɔ la, ele xexea me xoxo.” —Yohanes I, 4:3, NW.\n“Ameblela geɖe, siwo meʋua me bena, Yesu Kristo va le ŋutilã me o la, do go yi ɖe xexeame. Esiae nye ameblela kple Kristo ƒe futɔ la.”—Yohanes II, 7.\nAMEBLELA SI ÐEA EÐOKUI FIANA LE MƆ VOVOVO NU\nWozãa nya “Kristo ƒe futɔ” na amesiame si melɔ̃na ɖe nusi Biblia gblɔ tso Yesu Kristo ŋu dzi o la, wozãnɛ hã na amesiame si tsia tre ɖe eƒe Fiaɖuƒea ŋu, kple na amesiame si mewɔa nu ɖe Yesu yomedzelawo ŋu nyuie o. Esia lɔ ame ɖekaɖekawo, habɔbɔwo, kple dukɔ siwo gblɔna alakpatɔe be, yewonye Kristo-teƒenɔlawo, alo wo dometɔ siwo katã gblɔna madzemadzee be, yewole nusi Mesia ava wɔ la wɔm, to ŋugbedodo dadatɔe be yewoawɔ nusi Kristo ɖeka ko ate ŋu awɔ—si nye ŋutifafa kple dedienɔnɔ hehe vɛ la—ɖe eme.\nEle be ‘míadzro Ŋɔŋlɔawo me gbesiagbe’ abe alesi Beroiatɔwo wɔe ene


GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Indonesian Italian Japanese Kannada Kiluba Korean Latvian Lithuanian Luganda Malagasy Malayalam Marathi Moore Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese\nALEKE nàɖo biabia ma ŋui? Ame geɖe agblɔ be: ‘Mexɔe se be Mawu de dzesi dɔ siwo amewo abe Mose, Gideon, kple Dawid ene wɔ, gake nyemeka ɖe edzi be etsɔa ɖe le nusi mewɔna me o. Nyemesɔ kple Mose, Gideon, alo Dawid o.’\nNyateƒee wònye be ŋutsu wɔnuteƒe aɖewo siwo nɔ anyi le Biblia ƒe ɣeyiɣiwo me wɔ xɔsedɔ tɔxɛ aɖewo. ‘Woɖu fiaɖuƒewo dzi, womiã nu na dzatawo, wotsi dzo ƒe ŋusẽ nu, wosi le yi nu.’ (Hebritɔwo 11:33, 34) Ke hã ame bubuwo ɖe xɔse fia le mɔ si meɖe dzesi tututu o nu, eye Biblia ka ɖe edzi na mí be Mawu tsɔ ɖe le xɔsedɔ siwo woawo hã wowɔ me. Abe kpɔɖeŋu ene la, bu esiwo dze le Ŋɔŋlɔawo me ku ɖe alẽkplɔla, nyagblɔɖila, kple ahosi aɖe ŋu kpɔ.\nAlẽkplɔla aɖe Tsɔ Vɔsa aɖe Na\nNukae nèɖo ŋkui le Abel, si nye Adam kple Xawa vi evelia ŋu? Àɖo ŋku edzi be eku xɔsetaku, si nye nane si ƒã hafi wòate ŋu adzɔ ɖe mía dometɔ aɖe dzi. Gake Mawu de dzesi Abel zi gbãtɔ le nu bubu aɖe ta.\nGbeɖeka Abel tia lã nyuitɔ kekeake le eƒe lãha dome eye wòtsɔe sa vɔ na Mawu. Woabu eƒe nunana nu tsɛ aɖee egbea, gake Yehowa kpɔe eye wòkpɔ ŋudzedze ɖe eŋu. Ke hã mese ɖe afima ko o. Ƒe akpe ene kloe megbe la, Yehowa ƒe gbɔgbɔ ʋã apostolo Paulo be wòŋlɔ nu tso eŋu le Hebritɔwo ƒe agbalẽa me. Togbɔ be ƒe geɖe va yi hã la, Mawu meŋlɔ vɔsasa tsɛ ma be o!—Hebritɔwo 6:10; 11:4.\nAleke Abel te ŋu wɔ nya vɔsa si tɔgbe wòatsɔ ana? Biblia megblɔe o, gake anye be ede ŋugble le nya la ŋu. Alẽkplɔlae wònye, eyata mewɔ nuku be etia lãwo le eƒe lãha la dome tsɔ na o. Gake de dzesii be etsɔ nyuitɔwo na—esiwo “dami.” (Mose I, 4:4) Ate ŋu anye hã be ede ŋugble le Yehowa ƒe nya si wògblɔ na da la le Eden-bɔa me ŋu si gblɔ be: “Made adikã mia kple nyɔnu la dome, wò dzidzime kple nyɔnu la ƒe dzidzime dome, eya la agbã ta na wò, eye wò la, àɖu afɔkpodzi nɛ.” (Mose I, 3:15; Nyaɖeɖefia 12:9) Togbɔ be Abel mese amesi “nyɔnu la” kple eƒe “dzidzime” nye gɔme o hã la, anya de dzesii be ‘afɔkpodzi ɖuɖu’ na nyɔnua ƒe dzidzime alɔ ʋukɔkɔɖi ɖe eme. Ðikekemanɔmee la, ade dzesii be naneke mate ŋu axɔ asi asɔ ɖe enu wu nuwɔwɔ aɖe si me agbe le o. Ke hã nu vevitɔ enye be vɔsa si wòtsɔ na nye esi sɔ tututu.\nAbe Abel ene la, Kristotɔ siwo li egbea saa vɔ na Mawu. Menye lãhawo ƒe ŋgɔgbevie wotsɔ nana o, ke boŋ ‘kafukafuvɔsa si nye nuyi, siwo ʋua Mawu ŋkɔ me la, ƒe kutsetsee.’ (Hebritɔwo 13:15) Míetsɔ míaƒe nuyiwo ʋua eme ne míegblɔ míaƒe xɔse na ame bubuwo.\nÐe nàdi be yeatrɔ asi le wò vɔsaa ŋu wòanyo ɖe edzi wua? Ekema bu amesiwo le wò nutoa me ƒe hiahiã ŋu nyuie. Nukawo ŋue wotsia dzi ɖo? Nukae doa dzidzɔ na wo? Biblia ƒe gbedasi kae aʋã wo? Le gbeƒãɖeɣi ɖesiaɖe me la, dzro sasrãkpɔ siwo nèwɔ me kpɔ kple susu be nàte ŋu atrɔ asi le wò dɔwɔwɔ ŋu wòanyo ɖe edzi wu. Eye ne èle nu ƒom tso Yehowa ŋu la, gblɔe kple kakaɖedzi tso dzi blibo me. Wɔ wò vɔsa wòanye “kafukafuvɔsa” vavã.\nNyagblɔɖila aɖe Ðe Gbeƒã na Tomaɖolawo\nFifia bu nyagblɔɖila Henox ŋu kpɔ. Anye be eya ɖeka koe nɔ anyi ɣemaɣi abe Yehowa Mawu ƒe ɖasefo ene. Ðe nèle abe Henox ene, wònye wò ɖekae le Yehowa subɔm nuteƒewɔwɔtɔe le ƒomea mea? Wò ɖeka koe nye sukuvi le miaƒe sukuxɔ me alo wò ɖeka koe nye dɔwɔla le miaƒe dɔwɔƒea si léa Biblia ƒe gɔmeɖosewo me ɖe asia? Ne wò ɖeka koe la, ànya nɔ go dom nyaƒoɖeamenuwo. Xɔlɔ̃wo, ƒometɔwo, sukuxɔmehatiwo, alo dɔwɔhatiwo aƒoe ɖe nuwò be nàda le Mawu ƒe sewo dzi. Woate ŋu agblɔ na wò be: “Ame aɖeke manya nusi nèwɔ la akpɔ gbeɖe o. Míagblɔe na ame aɖeke o.” Woate ŋu aƒoe ɖe nuwò agblɔ be enye movidzɔdzɔ be nànɔ dzi tsim ɖe Biblia ƒe agbenyuinɔnɔ ƒe dzidzenuwo ŋu kple susu be Mawu metsia dzi ɖe nusi nèwɔna ŋu o. Ne eva le dzi kum na wo be wò nukpɔsusu kple nuwɔnawo mele abe wo tɔ ene o la, woawɔ woƒe ŋutete ɖesiaɖe be nàgbɔdzɔ.\nNyateƒee, mele bɔbɔe be woanɔ te ɖe nyaƒoɖeamenu siawo nu o, gake menye nusi dzi womate ŋu aɖu o. Bu Henox, amesi nye dzidzime adrelia tso Adam dzi, ŋu kpɔ. (Yuda 14) Hafi wodzi Henox la, ame geɖewo ƒe dzitsinya ku atri xoxo. Woƒe nuƒowo nye ŋukpenanyawo; woƒe agbenɔnɔ ‘ƒaƒã.’ (Yuda 15) Woƒe nuwɔna katã le abe alesi ame geɖewo wɔa nu egbea ene.\nAleke Henox te ŋu nɔ te ɖe enui? Nya sia ƒe ŋuɖoɖo le vevie na mí egbea. Togbɔ be anye Henox ɖeka koe nye amesi subɔa Yehowa le anyigba dzi ɣemaɣi hã la, le nyateƒe me la, metsi akogo o. Henox zɔ kple Mawu.—Mose I, 5:22.\nMawu ŋu dzedzee nye nusi ŋu Henox ƒe susu nɔ le agbe me. Enya be zɔzɔ kple Mawu lɔ nu geɖe ɖe eme wu agbe dzadzɛ nɔnɔ ko. Yehowa di tso esi be wòaɖe gbeƒã. (Yuda 14, 15) Ehiã be woaxlɔ̃ nu ameawo be Mawu le woƒe mawumavɔ̃mavɔ̃ nuwɔnawo teƒe kpɔm. Henox yi dzi zɔ kple Mawu wu ƒe 300—si nye ɣeyiɣi si didi wu ɖesiaɖe si mía dometɔ ɖesiaɖe do dzi va se ɖo kpɔ. Eyi dzi zɔ kple Mawu vaseɖe gbesigbe wòku.—Mose I, 5:23, 24.\nAbe Henox ene la, wode dɔ asi na míawo hã be míaɖe gbeƒã. (Mateo 24:14) Hekpe ɖe tso aƒeme yi aƒeme ƒe gbeƒãɖeɖe ŋu la, míedzea agbagba be míatsɔ nyanyuia ayi na ƒometɔwo, dɔwɔhatiwo, kple sukuxɔmehatiwo. Anɔ eme baa be míavɔ̃ ɣeaɖewoɣi be míaƒo nu dzideƒotɔe. Kuxi siae ɖea fu na wòa? Dzi megaɖe le ƒowò o. Srɔ̃ Kristotɔ gbãtɔwo, eye nàdo gbe ɖa na Mawu be wòana dzinɔameƒo wò. (Dɔwɔwɔwo 4:29) Mègaŋlɔ be gbeɖe o be zi alesi nènya le zɔzɔm kple Mawu ko la, meganye wò ɖekae o.\nAhosi aɖe Wɔ Amedzro\nBu ahosi aɖe si ƒe ŋkɔ womeyɔ o si xɔ yayra teƒe eve le esi wòɖa nu tsɛ aɖe tsɔ wɔ amedzro ŋu kpɔ! Menye Israel-vie wònye o, ke boŋ enye du bubu me tɔ aɖe si nɔ anyi le ƒe alafa ewolia D.M.Ŋ. me le Zarpat-dua me. Esi wòkpɔtɔ vie ɣeyiɣi didi aɖe ƒe kuɖiɖi kple dɔwuame nu nava yi la, nu via aɖe koe kpɔtɔ ne ahosia ƒe nuɖuɖu navɔ. Nusi susɔ nɛ koe nye wɔ asiʋlo ɖeka kple ami si ade na nuɖaɖa zi ɖeka na eya ŋutɔ kple viaŋutsuvi.\nLe ɣeyiɣi sia me la, amedzro aɖe va do. Mawu ƒe nyagblɔɖila Eliya ye, eye wòbia ahosia be wòana eƒe nuɖuɖu ƒe ɖe ye. Nuɖuɖu sue aɖe koe li si ade na ahosia kple viaŋutsuvia, eye le nyateƒe me la, ɖeke megali wòatsɔ awɔ amedzro o. Gake Eliya ka ɖe edzi nɛ le Yehowa ƒe nya nu be ne wòna eƒe nuɖuɖua ɖe ye la, dɔ mawu woa kple viaŋutsuvia akpɔ o. Ebia xɔse be wòate ŋu aka ɖe edzi be Israel ƒe Mawu atsɔ ɖe le eme na eya du bubu me tɔ si nye ahosi. Ke hã exɔ Eliya dzi se eye Yehowa ɖo eteƒe nɛ. ‘Le nya si Yehowa gblɔ to nyagblɔɖila dzi nu la, wɔze la meɖi gbɔlo o, eye ami, si le goea me la, mevɔ o, vaseɖe esime Yehowa na tsi gadza ɖe anyigba la dzi.’ Nyɔnua kple via wokpɔ nu ɖu ɣeawokatãɣi vaseɖe esime kuɖiɖia nu va yi.—Fiawo I, 17:8-16.\nKe hã yayra bubu ganɔ ahosia lalam. Le nukunu ma ƒe dzɔdzɔ megbe sẽ la, via malɔ̃nugbɔa dze dɔ eye wòku. Esi nya la wɔ nublanui na Eliya la, eƒo koko na Yehowa be wòagbɔ agbe ɖevia. (Fiawo I, 17:17-24) Esia abia be nukunu aɖe si medzɔ kpɔ o nadzɔ. Nuŋlɔɖi aɖeke meli si fia be wofɔ ame aɖe ɖe tsitre do ŋgɔ na esia kpɔ o! Ðe Yehowa agakpɔ nublanui na ahosi sia si nye du bubu me tɔa? Ekpɔ nublanui nɛ. Yehowa do ŋusẽ Eliya be wògbɔ agbe ɖevia. Emegbe Yesu gblɔ le nyɔnu sia si nu wove ŋu be: ‘Ahosi geɖewo nɔ Israel, ke hã nyɔnu ahosi aɖe si le Zarpat le Zidon-nyigba dzi la gbɔe wodɔ Eliya ɖo.’—Luka 4:25, 26.\nEgbea ganyawo ƒe nɔnɔme mele ke lim kura o, eye dukɔ deŋgɔwo gɔ̃ hã meto le eme o. Dɔwɔƒe gã aɖewo ɖe asi le dɔwɔla siwo wɔ dɔ na wo nuteƒewɔwɔtɔe ƒe bla nanewo ŋu. Ne Kristotɔ va le vɔvɔ̃m be dɔ ava ge le ye si la, awɔ nɛ be yeazã ɣeyiɣi gbogbo aɖe anɔ dɔ wɔm kple susu be yeƒe dɔtɔwo nana yeatsi anyi. Esia wɔwɔ ate ŋu ana be magakpɔ ɣeyiɣi sɔgbɔ ade Kristotɔwo ƒe kpekpewo, akpɔ gome le gbeadzi subɔsubɔdɔa me, alo akpɔ eƒe ƒomea ƒe seselelãme kple gbɔgbɔmenuhiahiãwo gbɔ o. Ke hã ase le eɖokui me be ele be yeawɔ nusianu si yeate ŋui be dɔ ma nagage le ye si o.\nKristotɔ si ganyawo le fu ɖem na alea tɔ dzɔ be wòatsi dzi. Dɔkpɔkpɔ mele bɔbɔe le ŋkeke siawo me o. Menye ɖe mía dometɔ geɖe míele agbagba dzem be míazu kesinɔtɔwo o, ke boŋ abe Zarpat ƒe ahosia ene la, alesi míakpɔ agbemenuhiahiãwo gbɔ koe. Ke hã apostolo Paulo he míaƒe susu yi nya si Mawu gblɔ dzi be: “Nyemele asi ɖe ge le mia ŋu o, eye nyemele mia gblẽ ge ɖi akpɔ o.” Míate ŋu agblɔ kakaɖedzitɔe be: “Yehowa ye nye nye kpeɖeŋutɔ, nyemavɔ̃ o; nuka amegbetɔ awɔm ma?” (Hebritɔwo 13:5, 6) Paulo ɖo dzi ɖe ŋugbedodo sia ŋu bliboe le nɔnɔme ɖesiaɖe me, eye Yehowa kpɔ eta ɣeawokatãɣi. Mawu awɔ esia ke na mí ne míegbe nu le egbɔ o.\nAwɔ na mí be míate ŋu awɔ nu ɖedzesi siwo gbɔgbɔmeme siwo nye Mose, Gideon, kple Dawid wɔ o, gake míate ŋu asrɔ̃ woƒe xɔse. Eye míate ŋu aɖo ŋku Abel, Henox kple ahosi si tso Zarpat ƒe xɔsedɔ tsɛwo dzi. Yehowa tsɔa ɖe le xɔse ƒe nuwɔna ɖesiaɖe me—ne wole sue gɔ̃ hã. Ne sukuvi mawuvɔ̃la gbe atikevɔ̃ɖi si ehatiwo tsɔ le enam la xɔxɔ, ne dɔwɔla Kristotɔ aɖe gbe agbegbegblẽnɔnɔ ƒe nyaƒoɖeamenuwo le dɔwɔƒe, alo ne Ðasefo tsitsi aɖe dea hamea ƒe kpekpewo togbɔ be ɖeɖiteameŋu kple lãmegbegblẽ ɖea fu nɛ hã la, Yehowa kpɔa wo katã. Eye wodoa dzidzɔ nɛ!—Lododowo 27:11.\nÐe Nètsɔa Ðe Le Nusiwo Ame Bubuwo Wɔna Mea?\nNyateƒee, Yehowa tsɔa ɖe le nusiwo míewɔna me. Eyata abe Mawu srɔ̃lawo ene la, ele be míaƒe ŋku nanɔ ame bubuwo ƒe agbagbadzedzewo ŋu. (Efesotɔwo 5:1) Ðe manyo be nàlé ŋku ɖe kuxi siwo me hati Kristotɔwo tona be yewoava hamea ƒe kpekpewo, akpɔ gome le gbeadzisubɔsubɔdɔa me, kple nusi me wotona be woate ŋu awɔ woƒe gbesiagbedɔwo gɔ̃ hã ŋu nyuie wu oa?\nEkema na hati Yehowa subɔlawo nanya be èkpɔa ŋudzedze ɖe woƒe agbagbadzedzewo ŋu. Ado dzidzɔ na wo be èdea dzesi yewoƒe agbagbadzedzewo, eye wò ɖetsɔleme ana kakaɖedzi wo be Yehowa hã tsɔa ɖe le eme na yewo.\nƉoe Ɖe Amewo Ɖoe Ɖe Amewo Ðe Yehowa Tsɔa Ðe Le Nusiwo Nèwɔna Mea?\nw03 5/1 axa 28-31